Naslovna > EP u futsalu\nPrvenstvo Evrope u futsalu UEFA FUTSAL EURO 2016 počelo je u Kombank Areni, a trajaće do 13. februara. Naši reprezentativci igraju u A grupi sa selekcijama Portugalije i Slovenije. U B grupi igraće Španija, Ukrajina i Mađarska, u C grupi Rusija, Hrvatska i Kazahstan, a u D grupi Italija, Češka i Azerbejdžan. Titulu brani Italija. Pre šampionata, naši fudbaleri su u Zavodu za sport i medicinu sporta RS prošli sportsko medicinske kontrole i obavili su terenska testiranja. Evropsko prvenstvo u futsalu, počelo je mečom Srbija – Slovenija, na kojem su naši fudbaleri odneli pobedu od 5:1, pred 11 hiljada gledalaca.\nU Centru za medicinu i psihologiju sporta, u okviru sportsko - medicinskog pregleda, fudbalerima su obavljeni: biohemijska analiza krvi, antropometrijska merenja, EKG u miru, opšti lekarski pregled, ultra zvuk, stomatološki i fizijatrijski pregled, spirometrija i ergospirometrija.\nDeo tima stručnih saradnka Centra za motorička istraživanja i analitiku u sportu ZSMSRS su fudbalerima primenili specifičnu fudbalsku bateriju testova kojom su izvršili procenu brzine, agilnosti, snage, brzine kretanja sa loptom i kontrole driblinga. Primenom specifične baterije terenskih testova, dobija se kompletan uvid u motorički status sportiste.


NSinfo: Velika nagrada Novog Sada pred više od 10.000 posetilaca\nVelika nagrada Novog Sada pred više od 10.000 posetilaca\nNa legendarnoj stazi Mišeluk u Novom Sadu, pred više od 10\nhiljada ljubitelja adrenalina i brze vožnje, uspešno je završena Velika nagrada Novog Sada, prva trka u sezoni na kružnim stazama u kalendaru Sportskog auto karting saveza Srbije. Ukupno 88 vozača takmičilo se u 8 trka, a najatraktivnija takmičenja bila su u Klasi 1600 i Nacionalnoj klasi mali N.\n"Trka na Mišeluku ima višestruki značaj za Novi Sad i grad je i ove godine pokrovitelj takmičenja. Osim što okuplja veliki broj ljudi, ovo takmičenje je značajno i za razvoj automobilskog sporta", istakao je član Gradskog veća Novog Sada zadužen za sport i omladinu Ognjen Cvjetičanin, koji je svečano otvorio današnje takmičenje.\nNa Velikoj nagradi Novog Sada gostovao je i naš proslavljeni vozač Dušan Borković, koji je istakao da je "Mišeluk mesto gde se uvek rado vraća".\n"Ovde sam počeo da vozim karting davne 1994. godine i ovo je staza na koju uvek volim da dođem i da budem deo ove važne manifestacije – istakao je Borković, poželevši sreću takmičarima u predstojećoj sezoni", kazao je on.\nPosle više godina Velika nagrada Novog Sada je imala međunarodni karakter, a takmičili su se vozači iz Srbije, Bosne i Hercegovine, Crne Gore i Makedonije.\nizvor: rtv.rs, agencije, foto: youtube.com\n... mišeluk, Novi Sad, sremska kamenica


Hamilton: "Imam poverenja u Mercedes" - Sportske.net\nHamilton: "Imam poverenja u Mercedes"\nVozač Mercedesa Luis Hamilton rekao je da i dalje ima poverenja u ekipu, iako nijedan bolid Mercedesa nije završio trku Formule 1 u Austriji, ali da svi moraju da izvuku pouke iz grešaka.\nVerstapen najbrži u Austriji!Fetel postavio rekord staze!F1 - Ovako stoje stvari nakon VN FrancuskeNovi lider F1 karavana: "Moja najbolja trka u Francuskoj"F1 - Dominacija Hamiltona, Fetel podbacio!\nHamilton i njegov klupski kolega Valteri Botas nisu završili trku na stazi u Špilbergu. To je prvi put od 1955. godine i trke u Italiji da zbog mehaničkih kvarova oba bolida Mercedesa ne završe istu trku.\nBotas je u 14. krugu završio trku zbog problema sa menjačem, a Hamilton u 64. zbog problema sa motorom. Pre kvara, u prvoj fazi trke, Hamiltonov tim je napravio grešku, pošto ga nije pozvao u boks na zamenu guma, dok je virtuelno vozilo bezbednosti bilo na stazi.\nSvi vodeći vozači su išli na zamenu guma i time stekli prednost, pošto je zabranjeno preticanje za vreme sejfti kara, pa je Hamilton, kada je posle toga otišao u boks, izgubio prvo mesto.\nHamilton je tada pitao zbog čega je ostao na stazi, a zatim i da li je zaista pao na četvrto mesto, iz boksa su mu odgovorili da je sva krivica na ekipi.\n"Postoje stvari koje možete da uradite. Možete da odlučite da ostanete na stazi, ali ljudi u boksu, morate da im verujete 100 odsto. Ne možete mnogo da vidite kada ste na stazi. Sve što vidite je vozač ispred vas i onoga iza sebe. Moramo da otkrijemo kako se ovo dogodilo. Na kraju, moramo da izvučemo pouke, što više pozitivnih stvari. Bili smo najbrži, trebalo je da pobedimo. Moramo da nastavimo naporno da radimo", rekao je aktuelni svetski prvak za Skaj.\nUpitan da li i dalje ima poverenja u ekipu, Hamilton je odgovorio: "Naravno".\nO problemima zbog kojih se povukao iz trke, Hamilton je rekao da je to "normalno kada svim snagama pokušavate da vratite poziciju".\n"Dobro sam. Tako je kako je. Sve što možemo je da idemo napred. Siguran sam da će svi naporno raditi da poprave stvari", dodao je Hamilton.\nHamilton je sada pao na drugo mesto u generalnom plasmanu sa bodom zaostatka za Sebastijanom Fetelom iz Ferarija, koji je danas zauzeo treće mesto.\nPobedio je Maks Verstapen iz Red Bula, ispred vozača Ferarija Kimija Raikonena.


Izabrani predsednik SAD Joe Biden\nPosle objavljivanja rezultata u svih 50 saveznih država i Distriktu Columbia Joe Biden dobio je 306 elektorskih glasova u Kongresu. 270 je nužan minimum za preuzimanje predsedničke dužnosti na inauguruaciji koja će po SAD Ustavu biti održana 20. januara. Ovim je i zvanično potvrđeno da je Joe Biden postao 46. predsednik Sjedinjenih Američkih Država.\nOdlazeći predsednik SAD koji je poražen na izborima 3. novembra Donald Trump osvojio je 232 elektorska glasa.\nPrebrojavanjem tri elektorska glasa iz Vermonta, Joe Biden i novoizabrana potpredsednica Kamala Harris prešli su prag od 270 glasova potreban za pobedu.\nPotpredsednik Mike Pence, koji je kao predsedavajući Senata nadzirao postupak sertifikacije, potvrdio je Kongresu da su od 538 glasova Elektorskog koledža Joe Biden i Kamal Harris dobili 306, a Donald Trump i Mike Pence 232 - što odražava rezultate predsedničkih izbori u novembru 2020.\n"Najava stanja glasanja od strane predsedavajućeg Senata smatraće se dovoljnom za izbor predsednika i potpredsednice Sjedinjenih Država, čiji mandat počinje 20. januara 2021. godine", rekao je Pence.\nNakon formalne potvrde pobede novoizabranog predsednika Joea Bidena, predsednik Donald Trump rekao je da odluka "predstavlja kraj najvećeg prvog mandata u predsedničkoj istoriji".\n"Iako se u potpunosti ne slažem s ishodom izbora ipak će doći do uredne tranzicije 20. januara", rekao je Trump u izjavi.\n"Oduvek sam govorio da ćemo nastaviti našu borbu kako bismo osigurali da se broje samo legalni glasovi. Iako ovo predstavlja kraj najvećeg prvog mandata u predsedničkoj istoriji, to je samo početak naše borbe da Ameriku ponovo učinimo velikom", rekao je Trump dok je ponavljao lažne tvrdnje o izborima koje su potaknule nasilne pristalice da upadnu u zgradu Capitola.\nOvom izjavom Trump je prvi put formalno priznao poraz na izborima nakon što je posednje dve nedelje proveo odbijajući i lobirajući te iznoseći neutemeljene navode o masovnoj prevari birača, i pored toga što su Ministarstvo pravde njegove administracije, savezni sudovi i vlade saveznih država u više navrata rekli da je glasanje provedeno slobodno i pošteno.\nZamenik za nacionalnu sigurnost iz administracije predsednika Trumpa i šefica osoblja prve dame Melanije Trump podneli su ostavke nakon nereda u sredu.\nNastavak zajedničke sednice u Kongresu\nSednica oba doma Kongresa nastavljena je ujutro, po centralnoevropskom vremenu, nakon jučerašnjih incidenata te upada nasilnih Trampovih pristalica u zgradu Kongresa, i prekida rada ovog tela.\nKongres Sjedinjenih Američkih Država nastavio je sa sertifikacijom elektorskih glasova za izabranog predsednika Joe Bidena nekoliko sati nakon što su u zgradu na Capitol Hillu 6. januara upali nasilne prostalice predsednika Donalda Trumpa.\nPobedu Joea Bidena potvrđena je u ranim jutarnjim satima u četvrtak 7. januara na zajedničkoj sednica kojom je predsedao potpredsednik Mike Pence, rekavši da je nasilje bilo "mračan dan u istoriji Kapitola Sjedinjenih Država".\nPro-Trampove pristalice upale su u zgradu u pokušaju da ponište izborni rezultat, suspendujući sednicu Kongresa.\nU nemirima na Capitol Hillu, četvoro ljudi je smrtno nastradalo.\nKoje grupe su se okupile na protestima pred Kongresom?\nPristalice QAnon teorija zavere, zajedno sa ultradesničarskim pro-Tramp grupama planirali su organizovano okupljanje ispred zgrade Kongresa na Capitol Hillu nekoliko nedelja.\nQAnon zastupa neutemeljene teorije zavere koje tvrde da predsednik Trump i tajni tim vojnih obavezštajaca vode rat protiv poklonika Satane, pedofila u Demokratskoj partiji.\nTrumpove pristalice iz pokreta "Zaustavite krađu" (Stop the Steal), zatim skupine Proud Boys i druge grupe ohrabrivale su svoje članove i pdržavaoce da prisustvu ovom okupljanju.\nTakozvani "patriotski karavani" i druge inicijative organizirane su putem interneta kako bi pomogle da se aktivisti prevezu u Washington DC u očekivanju protesta, 6. januara.\nMnogi od prisutnih na skupu bili su publika koja prati teorije zavere o virusu korona i obmanjujuće narative o predsedničkim izborima na glavnim internetskim platformama, uvereni su da je Trump pokraden na izborima, prenosi BBC.


Otvorena manifestacija „Dani kulture“\ndanas.rs (R. Popović) 14. фебруар 2014. године Култура Коментари\nDom kulture „Jovan Tomić“ u Novoj Varoši proslavio je u subotu, 8. februara, 45 godina uspešnog rada i postojanja. Tim povodom, iste večeri, zvanično je otvorena i tradicionalna manifestacija „Dani kulture“, tokom koje će se domaćoj publici u narednih mesec dana predstaviti brojni glumci, pevači, instrumentalisti, plesači, likovni i književni stvaraoci.\nO višedecenijskom razvoju ovdašnjeg hrama kulture, kao misionara kulturnog preporoda na ovom području i aktuelnim tokovima u kulturi i aktivnostima ove ustanove, govorio je direktor DK Željko Tomović, koji je, najavljujući događaje u okviru „Dana kulture“, u prisustvu brojnih građana, predstavnika lokalne samouprave, javnih preduzeća i državnih organa i institucija, podsetio da je 8. februara davne 1969. godine, prelepo arhitektonsko zdanje otvoreno izložbom Milića od Mačve, uz zvuke Simfonijskog orkestra tadašnjeg RTV Titograd i Kamernog sastava muzičke akademije iz Beograda. Tada su i glumci beogradskog Narodnog pozorišta izveli impresivni recital, a Novovarošani su imali i priliku da uživaju u muzičkom stvaralaštvu Ksenije Jovanović, Zaima Imamovića, Safeta Isovića, Daliborke Stojišić, Darka Dančua...\n- Pokušavamo da i danas, u uslovima teške ekonomske situacije i prilika u kulturi, pod okriljem naše ustanove okupimo brojne stvaraoce, posebno mlade. Pored umetničkih radionica, pod svodovima Doma kulture „Jovan Tomić“ , uspešno deluju Folklorni ansambl, dve ženske pevačke grupe, tamburaški orkestar, plesni klub, škola gitare i tambure, omladinska i dečja teatarska scena, a nakon gotovo punih deset godina uspeli smo obnovimo rad „velikog“ pozorišnog ansambla. U planu nam je da uskoro oformimo i horsku sekciju koja će delovati takođe pod okriljem ove ustanove - istakao je Tomović, nakon čije besede je predsednik opštine Nova Varoš Dimitrije Paunović ovu jedinu kulturnu manifestaciju u gradu na padinama Zlatara i zvanično proglasio otvorenom.\nOdlukom organizatora manifestacije - Doma kulture i Opštine Nova Varoš, a kojima se prvi put ove godine pridružila i Biblioteka „Jovan Tomić“, „Dani kulture“ otvoreni su premijerom predstave „Tamni vilajet“, u izvođenju domaćeg pozorišnog ansambla, i izložbom slika Novovarošanina Dušana Mandića.


POČELA SEZONA GREJANJA, JOŠ UVEK IMA KVAROVA NA SISTEMIMA – BT Public News\nPOČELA SEZONA GREJANJA, JOŠ UVEK IMA KVAROVA NA SISTEMIMA\nNova grejna sezona u BAČKOJ TOPOLI zvanično JE počela u ponedeljak, 15. oktobra, ali to ne znači da će radijatori u domovima biti topli tokom celog dana. Na toplotu grejnih tela uticaće temperatura spoljašnjeg vazduha, koja će “ohladiti” radijatore ako bude premašila 15 stepeni celzijusa.\n– Prema odluci o snabdevanju toplotnom energijom, isporuka može da se prekine u slučajevima povoljne temperature spoljašnjeg vazduha .- Isporuka toplotne energije započinje kada je temperatura spoljašnjeg vazduha 12 stepeni celzijusa ili niža, a prekid u isporuci ne može biti kraći od četiri sata.\nIpak, meteorolozi su najavili sunčano i toplo vreme, sa maksimalnom dnevnom temperaturom do 22 stepena, pa jesa ovakvim prognozama moguće da će radijatori u BAČKOTOPOLSKIM stanovima biti topli samo u jutarnjim ili, eventualno, večernjim satima.\nZbog neotklonjenih kvarova na sistemu, od strane stanara i upravnika zgrade, snabdevanje topolotnom energijom nije u funkciji u zgradama 1. maja 18 i Vidovdanskoj 6/II. Kada se otklone, sistem će biti pušten u rad.\nPrevious Previous post: VUKOVI SE POZLATILI U RUMI,ZLATNA PLAKETA I ZA KODALJ ZOLTAN\nNext Next post: FESTIVAL SARME 3. NOVEMBRA U BAČKOJ TOPOLI


Na mernoj stanici Novi Beograd, recimo, prema podacima SEPA, veliki rast zagađenja beleži se od četvrtka, 26.03. u 13h, kada je stanje bilo “redovnih” 45.97 PM10 i 25.17 PM2.5, što je dobar kvalitet vazduha.\n“Radi se o užasno visokim vrednostima zagađenja suspendovanim česticama PM10 i PM2.5 širom Srbije, a pri tome je i struktura zagađenja veoma neobična”, kaže za Nova.rs Aleksandar Macura iz RES fondacije.\n“Takve rezultate merenja ja još nisam video”, iskren je Macura.\n“Gotovo izvestan scenario je da je usled prošlonedeljne pojačane aktivnosti kada se radi o grejanju, pri čemu je pao i sneg, koji je spustio na tlo sve emisije, usled naglog otapanja i duvanja vetra, došlo do reemisija tih koncentracija. Dakle, čestice su se ponovo pogdigle u vazduh”, kaže direktor Agencije za zaštitu životne sredine Filip Radović za Nova.rs i dodaje:\n“Ono što možemo da vidimo je da ne postoji nikakav drugi izvor zagađenja, kao i čijnenica da merne stanice pokazuju da je do povećanja koncentracija došlo upravo tamo gde je duvao istočni i jugoistočni vetar.”


Akcioni plan reindustrijalizacije Srbije\nKolegijum Ministarstva finansija i privrede doneo je odluku da se ubrza izrada Nacionalnog plana reindustrijalizacije Srbije, kojim će se detaljno razraditi konkretne mere za podsticanje privrede, izvoza i zapošljavanja. Posebna pažnja u akcionom planu biće posvećena sektorima koji su Strategijom industrijskog razvoja iz 2010. godine označeni kao prioritetni - automobilskoj industriji, industriji informacionih tehnologija, prehrambenoj i odbrambenoj industriji. Jedan od ključnih segmenata Nacionalnog plana reindustrijalizacije, Program državne podrške razvoju IT industrije, biće već do kraja ove nedelje usvojen na sednici Vlade Srbije i promovisan na velikom međunarodnom sajmu CEBIT u Hanoveru.\nAukcija sedmogodišnjih državnih obveznica Republike Srbije (10,00%) - Dana 05. marta 2013. godine prodato 100 odsto emisije\nNa aukciji sedmogodišnjih državnih obveznica Republike Srbije, održanoj 05. marta 2013. godine, ponuđen obim emisije iznosio je 3.000.000.000 dinara.\nAukcija šestomesečnih državnih zapisa Republike Srbije - Dana 28. februara 2013. godine prodata cela emisija\nNa aukciji šestomesečnih državnih zapisa Republike Srbije, održanoj 28. februara 2013. godine, ponuđen obim emisije iznosio je 3.000.000.000 dinara.\nAukcija pedesettronedeljnih državnih zapisa Republike Srbije denominovanih u evrima - Dana 25. februara 2013. godine prodato 100 odsto emisije\nNa aukciji pedesettronedeljnih državnih zapisa Republike Srbije, održanoj 25. februara 2013. godine, ponuđen obim emisije iznosio je 50.000.000 evra.\nPetković: Sajam vina jedna od najbrže rastućih sajamskih manifestacija\n“Četvrti Međunarodni sajam vina koji je za kratko vreme okupio oko 140 izlagača iz trinaest zemalja, predstavlja jedan od najbrže rastućih sajmova u okviru ove grupe sajamskih izložbenih manifestacija”, izjavio je državni sekretar u Ministarstvu finansija i privrede dr Goran Petković nakon posete sajmu vina u okviru 35. Međunarodnog sajma turizma.\nPetković sutra na svečanom prijemu Turističke organizacije Nemačke\nDržavni sekretar Ministarstva finansija i privrede, dr Goran Petković, govoriće u sredu, 20. februara, u 19.00 časova, u Skupštini grada Beograda, na svečanom prijemu Turističke organizacije Nemačke povodom otvaranja 35. Međunarodnog sajma turizma, u periodu od 21. do 24. februara, na Beogradskom sajmu. ( Adresa: Dragoslava Jovanovića 2)\nPetković sutra na konferenciji na temu razvoja dečjeg i omladinskog obrazovnog turizma\nDržavni sekretar Ministarstva finansija i privrede, dr Goran Petković, govoriće u sredu, 20. februara, u 12.00 časova, u Ministarstvu finansija i privrede na međunarodnoj konferenciji na temu „Regionalne saradnje u razvoju dečjeg i omladinskog obrazovnog turizma“. (Adresa: Bulevar kralja Aleksandra 15, kamena sala)\nAukcija trogodišnjih državnih obveznica Republike Srbije (10,00%) Dana 19. februara 2013. godine prodato 94,61 odsto emisije\nNa aukciji trogodišnjih državnih obveznica Republike Srbije, održanoj 19. februara 2013. godine, ponuđen obim emisije iznosio je 20.000.000.000 dinara.\nPetković sutra na konferenciji povodom održavanja 35. Međunarodnog sajma turizma\nDržavni sekretar Ministarstva finasija i privrede, dr Goran Petković, govoriće, u utorak, 19. februara, u 11 časova, u Hotelu Metropol na konferenciji povodom održavanja 35. Međunarodnog sajma turizma, u periodu od 21. do 24. februara, na Beogradskom sajmu. (Adresa: Bulevar kralja Aleksandra 69)\nSutra u Kragujevcu počinje trodnevni trening za unapređenje inovacija u malim i srednjim preduzećima\nRukovodilac sektora za politiku razvoja malih i srednjih preduzeća u Ministarstvu finansija i privrede Katarina Obradović Jovanović, otvoriće 19. februara, u 9.30 časova, u Kragujevcu, treću trodnevnu trening radionicu za unapređenje inovacija u malim i srednjim preduzećima koju u saradnji sa Ministarstvom finansija i privrede organizuje Program integrisane podrške inovacijama (IISP).\nProdaja novih evroobveznica Srbija 2020\nDanas je izvršena prodaja evroobveznica Republike Srbije na međunarodnom finansijskom tržištu. U trgovanju srpskim evroobveznicama učestvovalo je 148 finansijskih investitora iz čitavog sveta. Tražnja je bila tri puta veća od iznosa koji je država nudila na prodaju, što pokazuje veliko poverenje investitora u reforme koje sprovodi nova Vlada Srbije u oblasti ekonomije i javnih finansija. Najviše investitora je bilo iz SAD, Velike Britanije i Ujedinjenih Arapskih Emirata.\nAukcija tromesečnih državnih zapisa Republike Srbije - Prodato 94,99 odsto emisije\nNa aukciji tromesečnih državnih zapisa Republike Srbije, održanoj 14. februara 2013. godine, ponuđen obim emisije iznosio je 3.000.000.000 dinara.\nPetković sutra na svečanoj dodeli nagrada „Turistička slagalica 2012“\nDržavni sekretar Ministarstva finansija i privrede, dr Goran Petković svečano će, u četvrtak, 14. februara 2013. godine, u 15.30 časova, u Privrednoj komori Srbije, na 6. Stručnom skupu “Susreti organizatora manifestacija 2012/2013“, dodeliti nagradu „Turistička slagalica 2012“ lokalnoj samoupravi za najveći doprinos u organizaciji turističkih manifestacija. (Adresa: Resavska 13-15, Beograd)\nPetković najavio 4. Međunarodni sajam vina „BeoWine Fair“\nDržavni sekretar Ministarstva finansija i privrede, dr Goran Petković danas je u Privrednoj komori Beograda najavio 4. Međunarodni sajam vina „BeoWine Fair“ koji će se održati u okviru Beogradskog sajma turizma, u periodu od 21.- 24.februara 2013. godine.\nNa aukciji pedesettronedeljnih državnih zapisa Republike Srbije, održanoj 12. februara 2013. godine, ponuđen obim emisije iznosio je 10.000.000.000 dinara.\nBudžetski deficit u januaru duplo niži od planiranog\nDeficit republičkog budžeta u januaru iznosio je 7 milijardi dinara, što je duplo manje od planiranog za ovaj mesec. Istovremeno, budžetski deficit u januaru 2013. godine bio je za 3,4 milijardi dinara manji u odnosu na januar prošle godine. Podsećamo da je Zakonom o budžetu ukupan deficit za ovu godinu planiran u iznosu od 121,9 milijardi dinara, što predstavlja 3,3% bruto društvenog proizvoda, a to je dvostruko manje od deficita ostvarenog u prethodnoj godini.\nKompaniji Tigar uplaćena sredstva\nKompaniji AD Tigar danas su uplaćena sredstva u iznosu od 200 miliona dinara kako bi se radnicima te kompanije isplatile zaostale plate i doprinosi, a u skladu sa dogovorom koji je postignut pre nekoliko dana na sastanku rukovodstva Tigra i ministra finansija i privrede Mlađana Dinkića.\nAukcija dvogodišnjih amortizacionih državnih obveznica Republike Srbije sa varijabilnim kuponom vezanim za referentnu kamatnu stopu Narodne banke Srbije - Prodato 54 odsto emisije\nNa aukciji dvogodišnjih amortizacionih državnih obveznica Republike Srbije sa varijabilnim kuponom vezanim za referentnu kamatnu stopu Narodne banke Srbije, održanoj 05. februara 2013. godine, ponuđen obim emisije iznosio je 10.000.000.000 dinara.\nPetković: Velika šansa za razvoj turizma u opštini Kovin\n„Razvoj ruralnog turizma u Srbiji predstavlja veliku šansu“, izjavio je državni sekretar Ministarstva finansija i privrede, dr Goran Petković i dodao da je danas imao priliku da obiđe dve destinacije - rezervat prirode „Kraljevac“, kao polaznu tačku za razvoj turizma u Kovinu i poseti nekoliko domaćinstava koja se aktivno bave ruralnim turizmom.\nAukcija trogodišnjih državnih obveznica Republike Srbije denominovanih u evrima (4,875%) - Prodata cela emisija\nNa aukciji trogodišnjih državnih obveznica Republike Srbije, održanoj 23. januara 2013. godine, ponuđen obim emisije iznosio je 30.000.000 evra.


Pejović: Nećemo čekati na druge - European Western Balkans\nPejović: Nećemo čekati na druge\nAutor EWB 20. 10. 2017.\nBEČ – Ministar za evropske integracije Crne Gore Aleksandar Pejović poručuje da Podgorica želi da se zadrži princip “regate” i članstvo u Evropskoj uniji još pre 2024. godine.\nPejović je, upitan za izjavu predsednika Evropske komisije Žan-Kloda Junkera, da će Srbija i Crna Gora do 2025. biti integrisane u EU, istakao da je Podgorica u potpunosti za princip napretka na osnovu zasluga.\n“Moramo najpre sagledati šta stoji iza strategije. Nemamo ništa protiv da, ako drugi napreduju, ili pre nas uđu u EU, ako se to oslanja na zasluge”, poručuje on u intervjuu bečkom dnevniku “Standard”.\nNa konstataciju da Crna Gora nije po prvi put zabrinuta zbog promene strategije EU Pejović je rekao da je to tačno pošto Podgorica želi da pristupi zajedničkom tržištu EU, a ne, u prvoj liniji, da svoje standarde prilagodi drugima.\n“Kada je, na primer, reč o bezbednosti namirnica onda su naši standardi već isti kao oni država EU. Zato nećemo čekati na druge, već drugi treba da povećaju svoju brzinu. Međutim, mi podržavamo sve na Zapadnom Balkanu što je od prednosti, kao što je digitalna unija, saobraćajna unija, koja vodi ka više infrastrukture, ili i energetska unija. Međutim što se tiče četiri osnovne slobode onda želimo da ih dostignemo kada pristupimo EU, a ne prethodno da ih delimo sa pojedinim drugim državama. U suprotnom bi morali za to stvarati posebne institucije, sudove i budžet”, objasnio je on.\nPejović je izrazio uverenje da je Evropska komisija, predlogom o stvaranju zajedničkog tržišta na Balkanu, želela idejom regionalne saradnje da podstakne one države koje zaostaju da nadoknade zaostatak.\n“Komesar Johanes Han je, međutim, potvrdio da nema ograničenje brzine prilikom pristupa i da je to proces sa ”pomerajućim ciljem”, što znači pristupa onaj koji je za to spreman”, rekao je on.\nPejović je rekao da obećava da će Crna Gora u naredne tri godine učiniti sve da svoj posao u pristupnom procesu završi.\n“Ne radi se, međutim, samo o nama. Moramo videti kako će izgledati Evropski parlament 2019. Ali i Evropska komisija. Moramo sačekati šta će predsednik Komisije i Saveta EU reći tada o proširenju. Međutim, verujem da će će period između 2019. i 2024. biti važna za Crnu Gori. Mnogo je lakše kada se pristupa pre izbora za Evropski parlament”, rekao je crnogorski ministar.\nOn ističe da bi bilo svakako dobro da Crna Gora postane članica pre izbora 2024. godine.\n“Moramo pristupne pregovore okončati, dve godine pre članstva. Jer potrebno je šest meseci da se sastavi pristupni sporazum i najmanje godinu i po za ratifikaciju”, objasnio je Pejović ponovivši da Crna Gora namerava da pristupne pregovore završi u naredne tri godine.\nKada je reč o demarkaciji sa Kosovom, Pejović je kazao da je ratifikacija sporazuma unutrašnja stvar Kosova.\n“To ne smatramo problemom između dve države. Radi se o tome da se na Kosovu, interno, mora pogledati kako će se dobiti dovoljna politička podrška za ratifikaciju. Međutim mi ne vršimo pritisak i bili smo u protekle dve godine strpljivi. Naravno želimo i da se ova stvar reši. Znamo da su teme, koje se tiču teritorijalnog suvereniteta, škakljive. Međutim želimo da se to reši jer time i pokazujemo da se u regionu polako rešavaju problemi”, poručuje Pejović.\nAleksandar Andrija PejovićCrna GoraEUZapadni Balkan\nŠengen korak bliže proveri putnika iz zemalja bez viza\nDitman: Vladavina prava najveći izazov Srbije na evropskom putu\nEWB 20. 07. 2017. 20. 07. 2017.\nMogerini: Nije pitanje da li će biti, već kada proširenje EU\nEWB 30. 06. 2017. 01. 07. 2017.\nZaharieva: Zapadni Balkan je u srcu Evrope, a ne zadnje dvorište


Priština: SAD i EU treba da spreme finalni sporazum sa Beogradom - Sputnjik Srbija\n13:31 17 Oktobar 2019\n19:24 04.11.2018 Preuzmite kraći link\nPotpredsednik kosovske skupštine Džavit Haljiti smatra da bi SAD i Evropska unija trebalo da spreme finalni sporazum Beograda i Prištine jer sadašnji politički pristup nikada neće dovesti do dogovora dveju strana.\nHaljiti je to rekao za sajt „Kosovapres“, uz tvrdnju da sadašnji politički pristup nikada neće dovesti do potpisivanja sporazuma između Beograda i Prištine, prenosi RTK na srpskom jeziku.\nGovoreći o ideji pripajanja Kosovu takozvane Preševske doline na jugu centralne Srbije, Haljiti kaže da je ona zastarela.\n„Referendum na Kosovu o ujedinjenju Preševa, Medveđe i Bujanovca s Kosovom je nepotreban, jer su trenutno to područja unutar Srbije. Oni mogu da traže referendum po srpskim zakonima, koji bi trebalo da se održi na celoj teritoriji Srbije, i bio bi neuspešan. Što se tiče ovih pitanja, ja sam za racionalniju politiku“, rekao je Haljiti, preneo je Tanjug.\nDžavit Haljiti, Kosovo, Priština, Beograd


... /Palmer uoči dolaska u BiH: Pred bh. liderima su teške odluke / Radio Sarajevo\n26. 11. 2021. u 23:01:00 Radiosarajevo.ba\nAmerički predstavnik za reformu Izbornog zakona u Bosni i Hercegovini Matthew Palmer, koji u subotu (27. novembra) stiže u BiH, u intervjuu za Radio Slobodna Evropa (RSE) kaže kako očekuje teške pregovore.\n"Politički lideri će se boriti za svoje strane, to je ono što oni rade. Mi smo tu da ohrabrimo cijeli proces, da pospješimo kompromis, da pomognemo u identificiranju oblasti u kojima postoje neslaganja i razlike koje je potrebno premostiti”, navodi uz ostalo Palmer.\n"Ako se krećemo unazad od izbora, koji su planirani za jesen iduće godine, zaista je potrebno da imamo sve riješeno do proljeća – što znači da imamo samo nekoliko mjeseci da radimo na tome. Nadam se da će taj pritisak služiti fokusiranju političkih lidera, te da će ih ubijediti u važnost brzog postizanja kompromisa“, navodi u intervjuu Palmer.\nTagovi: Matthew Palmer SAD BiH\n! / Šarović oštro Palmeru i Eichorst: Imate posla sa lažovima\nSarajevo / Palmer: Možete računati na SAD i EU kao saveznike u ovom procesu


Ljajić: Dozvole za izvoz oružja u Jermeniju dobile tri firme | Insajder\nLjajić: Dozvole za izvoz oružja u Jermeniju dobile tri firme\nMinistar trgovine, turizma i telekomunikacija Srbije Rasim Ljajić danas je izjavio da je u transparentnom postupku od 2015. godine do danas izdato 2.589 dozvola za izvoz naoružanja i vojne opreme i to jedino po dobijanju saglasnosti svih organa koji učestvuju u postupku odlučivanja - Ministarstva unutrašnjih poslova, BIA, Ministarstva odbrane, Ministarstva spoljnih poslova. Dozvole za izvoz oružja u Jermeniju su, kako je naveo, dobile tri firme - "Vektura trans", "Partizan tek" i "Zastava oružje".\nLjajić je reagujući na, kako je rekao, "učestale, zlonamerne i paušalne optužbe koje iznosi narodna poslanica Marinika Tepić, u vezi sa izvozom naoružanja i vojne opreme", rekao da se nikada nije desilo da se izda dozvola bilo kojoj firmi ukoliko ima i jedno negativno mišljenje, bilo kog od tih organa, kao što se i nikada nije desilo da se odbije bilo koja firma, ukoliko ima sve potrebne saglasnosti.\nTepić je juče zatražila od ministra trgovine Rasima Ljajića da hitno odgovori kojim sve privatnim trgovcima je izdata dozvola za izvoz naoružanja u Jermeniju od 2017. godine, kao i koje dozvole i firme nisu dobile saglasnost i kako se u tim situacijama ponašala Vlada Srbije.\nSvako ko je zainteresovan te podatke, po rečima ministra, može da proveri. Kako je dodao, sve izdate dozvole za izvoz naoružanja i vojne opreme nisu realizovane.\nSrbija je izvozila naoružanje i vojnu opremu u 113 zemalja, a najveći broj dozvola izdat je za izvoz u Bugarsku (179), BiH (151), SAD (143), Saudijsku Arabiju (139).\nLjajić je istakao da je prema podacima međunarodne organizacije "Small Arms Survey" Srbija godinama unazad visoko rangirana po transparentnosti u izvozu naoružanja.\nTako je u 2017. godini delila 3. i 4. mesto u svetu sa Holandijom (iza Nemačke i Švajcarske), u 2018. godini je bila na 5. poziciji, a u 2019. delila 4. i 5. mesto sa Velikom Britanijom (iza Nemačke, Švajcarske i Holandije).\n"Napominjem da je Srbija rangirana daleko ispred ostalih država regiona. Primera radi Hrvatska je na 20. mestu, Rumunija na 12, ali i većine drugih država članica EU. Tako je Austrija na 21. mestu, Belgija na 14. a Francuska na 15. mestu", naveo je Ljajić.\nDodao je da je od 2015. godine odbijeno 29 zahteva za izvoz ili uvoz naoružanja i vojne opreme.\nU Srbiji je sada registrovano 240 firmi koje se bave izvozom i uvozom naoružanja i vojne opreme, u posebnom registru koji vodi Ministarstvo trgovine, turizma i telekomunikacija.\nGovoreći o izvozu oružja i vojne opreme u Jermeniju, Ljajić je rekao da je taj posao počeo 2017. godine, i od tada do danas izdato je 19 dozvola u vrednosti od 33 miliona evra, od čega je realizovano oko 20 miliona, a da je odbijen jedan zahtev za izdavanje dozvole.\nOd ukupnog broja izdatih dozvola za Jermeniju, 15 je izdato firmi "Vektura trans", tri firmi "Partizan tek" i jedna kompaniji "Zastava oružje".\nKako je objasnio Ljajić, "Zastavi oružje" dozvola je izdata prošle godine, sa vrednošću izvoza od 120.000 evra.\n"Izvoz oružja u Jermeniju, u formalno pravnom smislu, apsolutno nije protivzakonit, zato što ta zemlja nije pod bilo kakvim multilateralnim sankcijama (UN, EU, OEBS). Ali, svakako se slažem, i to sam više puta ponovio, da moramo ubuduće da vodimo računa da ne narušimo prijateljske odnose sa Azerbejdžanom, državom sa kojom imamo odlične i političke i ekonomske veze", rekao je Ljajić.\nPitanje izvoza naoružanja postavljeno je 19. jula, kada je internet portal Haqqin.az, označen kao blizak vlastima Azerbejdžana, objavio tvrdnje da su minobacači srpske izrade, kao i municija za njih, isporučeni Jermeniji preko Gruzije, a potom upotrebljeni u smrtonosnim sukobima na jermensko-azerbejdžanskoj granici, 12. jula.\nDan kasnije, 20. jula, Ministarstvo spoljnih poslova Azerbejdžana pozvalo je na razgovor otpravnicu poslova Ambasade Srbije u toj zemlji Danicu Veinović.\nZamenik ministra spoljnih poslova Azerbejdžana Khalaf Khalafov na konferenciji za novinare održanoj 23. jula rekao da su od Srbije tražena potpuna objašnjenja.\nOn je naveo da su preliminarne istrage pokazale da su minobacači i drugo oružje koje se koristi protiv pograničnih naselja te države i njenih vojnih položaja, srpske proizvodnje.\nNIN je juče objavio da je firma "Vektura trans", koja je, kako navode, pod kontrolom Slobodana Tešića, izvozila velike količine oružja iz fabrika "Krušik" iz Valjeva, "Prva petoletka" iz Trstenika i "Zastava oružje" iz Kragujevca u Jermeniju koja je u sukobu sa Azerbejdžanom oko oblasti Nagorno Karabah.\nPoslednji sukobi Azerbejdžana i Jermenije izbili su 12. jula 2020, a samo par dana kasnije, 14. i 15. jula oružje iz srpskih fabrika otpremljeno je sa niškog aerodroma Konstantin Veliki na aerodrom u blizini Jerevana, glavnog grada Jermenije, tvrdi NIN. List navodi i da je još 16 letova u 2019. sa oružjem iz srpskih fabrika sa niškog i beogradskog aerodroma otpremano do aerodroma kod Jerevana.\nKada je u maju 2018, potpisan Akcioni plan za strateško parnerstvo i niz biletarnih sporuzuma Srbije i Azerbejdžana, Tešićeva "Vektura trans" je te godine samo sa "Krušikom" potpisala četiri ugovora za isporuku oružja Jermeniji, navodi NIN - jedan ugovor potpisan je pre, a tri posle posete predsedika Srbije toj zemlji.\nVrednost tih ugovora bila je ukupno 5.864.364 evra i 5.315.520 američkih dolara, navodi NIN.\nSlobodan Tešić, međunarodni trgovac oružjem, je na crnoj listi američkog ministarstva finansija zbog sumnji na korupciju od 2017, a ta lista proširena je u decembru prošle godine kada su na nju stavljeni Tešićevi saradnici i sa njima povezane firme. Američko ministarstvo Tešićevo stavljanje na crnu listu obrazložilo je navodima da je on potkupljivao zvaničnike kako bi osigurao ugovore o naoružanju sa različitim zemljama.\n"U vreme stavljanja na listu (za sankcije), Tešić je bio među najvećim trgovcima oružjem i municijom na Balkanu, i skoro deceniju je bio na listi zabrane putovanja UN zbog kršenja zabrane izvoza oružja u Liberiju (...) Nakon što je stavljen na listu, Tešić je nastavio da se bavi trgovinom oružjem i da radi kao tihi partner u kompanijama koje indirektno poseduje i njima upravlja (...) Na listu se stavlja devet pojedinaca koji su direktno ili indirektno delovali za račun ili u ime Tešića", navedeno je tada u saopštenju.\nKako je u saopštenju navedeno, na listu za sankcije su po tom osnovu stavljeni Goran Andrić, Esad Kapidžić, Nebojša Šarenac, Zoran Petrović, Nikola Brkić, Milan Subotić, Želimir Petrović, Sreten Cvjetković i Ljubo Maričić.\nTakođe, sankcionisano je više firmi povezanih s njima devetoricom i Tešićem, i blokirana im je imovina u Americi ili u posedu i pod kontrolom Amerikanaca.\nMeđu firmama koje su se našle na ovoj listi su i "Partizan tek" i "Vektura trans" koji su od ukupnog broja izdatih dozvola za Jermeniju dobile 18. Kao direktori "Vektura trans" i "Partizan tek" u APR-u navedeni su Milan Subotić i Nebojša Šarenac, dvojica od devetorice navedenih pojedinaca koji su, prema tvrdnjama američkog ministarstva finansija, direktno ili indirektno delovali za račun ili u ime Tešića.\nTešić je 10 godina bio na listi Ujedinjenih nacija za zabranu putovanja, i to zbog kršenja sankcija UN za izvoz oružja u Liberiju, a u vreme dok je bio pod sankcijama UN bio je učesnik sastanaka 2013. u Ministarstvu odbrane Srbije i to zvaničnog sastanka sa delegacijom Libije.\nOdmah nakon skidanja sa liste UN-a, Srbija je Slobodanu Tešiću 2014. dala i diplomatski pasoš, koji može da važi pet godina. Na pitanje Insajdera, da li su tačni navodi da mu je u 2019. dodeljen novi diplomatski pasoš koje je u januaru ove godine upućen kabinetu Ivice Dačića nismo dobili odgovor.


Poker Srbija: A Šta Se Dešava Na Najjačoj Online Igri Na Planeti?\nA Šta Se Dešava Na Najjačoj Online Igri Na Planeti?\nU jeku WSOP-a pomalo smo zaboravili na najjaču onlajn igru na svetu. Iako akcija nije intenzivna kao pre nekoliko nedelja, zbog pomenutog događaja, još uvek ima igrača koji su usko opredeljeni samo na ovu vrstu pokera. Cort "thecortster" Kibler-Melby je jedan od njih - poslednji put je ušao u nagrade na turnirima uživo pre 5 godina, ali je zato na internetu jedan od boljih igrača na planeti. Upravo on je bio u centru pažnje prošle nedelje, gde je zaradio $733.000.\nVeliki deo novca je došao od duela sa Phil Ivey-em, ali su i ostali igrači dali svoj "doprinos" njegovom saldu. Koliko je konstantno igrao pokazuje i podatak da nije pravio potove veće od $80.000. Sa druge strane, Ivey se našao ponovo u žiži javnosti nakon prošle nedelje kada je izgubio onlajn $968.000. On se trenutno nalazi u Makau, gde se pretpostavlja da igra i najjaču živu igru na planeti, ali se sa druge strane planete nestrplljivo očekuje njegov dolazak u Las Vegas. Nakon što je Phil Hellmuth stigao do 14. narukvice, svi govore o Ivey-u i njegovom dolasku na $50.000 Poker Players Championship, koji stratuje za nedelju dana.\nViktor "Isildur1" Blom je još jedan od onih igrača koji nisu preterano opčinjeni WSOP-om, pa se najverovatnije neće pojaviti ni ove godine. Poslednji put je bio 2012. godine i od tada je viđen samo na turnirima u Evropi. On ima godinu u minusu do sada na internetu, ali je zato prošla nedelja bila u plusu $88.000. Ostalo je skoro milion da se nadoknadi godišnji minus, a poznavajući "Isildur1"-a i njegov stil igre, to se može promeniti u jednom danu.


"Zarubežnjeft" i NIS istraživat će nalazišta nafte u RS - Klix.ba\n"Zarubežnjeft" i NIS istraživat će nalazišta nafte u RS\n16.7.2010. u 11:30\nPredstavnici kompanija "Zarubežnjeft" i Naftne industrije Srbije (NIS) danas su u Banjoj Luci potpisali memorandum o saradnji na istraživanju nalazišta nafte na prostoru RS-a, a namjeravaju da podnesu zahtjev organima tog bh. entiteta za izdavanje koncesije za te radove i eventulanu eksploataciju ukoliko istraživanja pokažu da se tu nalaze određene količine nafte.\nPremijer RS-a Milorad Dodik, koji je prisustvovao potpisivanju ovog dokumenta, rekao je da bi volio da je postignuto zajedničko rješenje i s Federacijom BiH, jer “na prostoru tog bh. entiteta koje je u dodiru s onim koje će se istraživati, moguće je da postoje određene količine nafte”.\nIma vremena, dodao je, da se i to pitanje “još izuči i eventualno dogovori”.\nPrije davanja koncesije neophodno je da se uradi zajednička studija, a nakon što kompanije apliciraju, Vlada RS-a će u roku od 30 dana, kaže Dodik, biti spremna da da’ koncesiju za istraživačke radove.\nU međuvremenu bit će dogovarani uvjeti za davanje koncesije.\n“Početak ovih radova traži ulaganja od 20 miliona dolara, a ukupan projekat iznosi od oko 130 do 150 miliona dolara”, rekao je entitetski premijer uvjeren da će se potvrditi ranije “činjenice” da postoji određene količine sirove nafte na ovim prostorima što je pokazalo istraživanje rađeno prije 20 do 30 godina.\nTo znači, tvrdi Dodik, da bi RS “mogla da bude jedno od važnih mjesta za energetsku stabilnost ne samo tog prostora, već čitavog regiona”.\nGeneralni direktor kompanije "Zarubežnjeft" Nikolaj Brunič nada se da su oni dijelovi, koje su, kaže, oni proučavali kao nova nalazišta nafte, biti uspješno završeni.\n“To je nova etapa saradnje RS-a s ruskim kompanijama”, kazao je Brunič.\nGeneralni direktor NIS-a Kiril Kravčenko nije želio konkretno da govori o projektu istraživanja naftnih nalazišta, ali se nada da će do kraja 2011. biti završena prva istraživanja.\nAmbasador Ruske Federacije u BiH Aleksandar Bocan-Harčenko, te srbijanski ministar rudarstva i energetike Petar Škundrić, koji su također prisustvovali potpisivanju memoranduma, izrazili su zadovoljstvo nastavkom saradnje dvaju naftnih industrija u ovoj važnoj oblasti.\nZa Harčenka današnji memorandum govori i o povećanju saradnje RS-a i Rusije, na obostranu dobit i uz podršku ruske Vlade, ali i ima značaj za cijelu BiH te regiju.\nZa danas je u Rafineriji nafte u Brodu predviđeno otvaranje laboratorije, a što pokazuje, kaže Dodik, njeno opredjeljenje da svoje proizvode usaglasi s važećim evropskim standardima, pa stoga očekuje da će to biti “dovoljan razlog” da organi BiH još za neko vrijeme produže odluku o kvalitetu tečnih goriva.\nEntitetski premijer također je danas potvrdio da očekuje da će krajem augusta biti moguće raditi na protokolu, koji bi potvrdio moguću saradnju s ruskim “Gaspromnjeft" oko izgradnje gasovoda.\nGeneral Electric ostvario rast dobiti\n16.07.2010. u 14:41\nGoldman Sachs pristao na kaznu od 550 miliona dolara\n16.07.2010. u 11:22


Vjekovima su naučnici istraživali vezu između veličine ljudskog mozga i inteligencije, a nekoliko nepotpunih studija sugerisalo je da je čovjek inteligentniji što mu je mozak veći.\nAustrijski, holandski i britanski naučnici detaljno su proučili 88 postojećih studija o tome i, premda su pronašli da postoji mala veza između volumena mozga i koeficijenta inteligencije, ustanovili su da ona nije presudna.\nIako nisu savršeni, testovi inteligencije zasad su najbolji način mjerenja nečije sposobnosti da racionalno razumije svijet oko sebe, da pamti, razlučuje i posjeduje logičke vještine. Zbog toga su naučnici uporedili koeficijent inteligencije učesnika istraživanja i veličinu njihovog mozga koristeći se metodama skeniranja mozga."\nI pored male veze koja postoji, veličina mozga nema praktične važnosti", rekao je vodeći autor Jakob Pietsching sa bečkog univerziteta. "Umjesto toga, struktura mozga je važniji faktor za biološki temelj koeficijenta inteligencije, a veličina je samo jedan od mnogih kompenzacijskih mehanizama kognitivnih funkcija".\nU dosadašnjoj literaturi, kaže Pietsching, veza između volumena mozga i IQ-a bila je pretjerana i precijenjena. Njihov zaključak potvrđuje i činjenica da je mozak muškarca veći od ženskog, ali nema nikakve razlike među polovima kada su u pitanju rezultati testova inteligencije.


HRONIKA – Page 5 – Plandište online\nTonnies krajem septembra stiže u Srbiju – prve farme u Plandištu\n08.09.2016\tDRUŠTVO, HRONIKA, REGION, VESTI\nVlasnik nemačke mesne industrije Tonnies Klemens Tenis do kraja septembra će doći u Srbiju, da finalizuje dogovore oko investicije u mesnu industriju u Srbiji. Ovo je, premijer Srbije Aleksandar Vučić dogovorio sa Tenisom, prilikom jednodnevne posete Nemačkoj. Kako nezvanično saznajemo, temelji za prvih pet objekata trebalo bi da budu podignuti u Plandištu, Sečnju, Odžacima, Čalmi i Apatinu. Srbija je u ...\n06.09.2016\tHRONIKA, VESTI\n05.09.2016\tHRONIKA, REGION, VESTI\nPlandište je u trećoj grupi stepena razvijenosti\nJedinstvena lista razvijenosti regiona Republičkog zavoda za statistiku i Ministarstva finansija, sačinjena je na osnovu na osnovu vrednosti bruto društvenog proizvoda po glavi stanovnika u odnosu na republički prosek. Prema tim podacima, opštine u Srbiji svrstavaju se u razvijene i nerazvijene i razvrstane su u četiri grupe, i devastirana područja. U regione koji imaju BDP iznad republičkog proseka uvršćeni su Beogradski i ...\n04.09.2016\tDRUŠTVO, HRONIKA, VESTI\nSTUP Vršac: Promena reda vožnje\nSTUP Vršac obaveštava građane i svoje putnike, da su od 1. septembra, u red vožnje ponovo uvršćeni polasci autobusa, koji nisu saobraćali tokom leta. Reč je o polascima autobusa koji nisu saobraćali za vreme trajanja letnjeg raspusta, a sada su ponovo dostupni svim putnicima. 15.30 – Vršac – Alibunar – Beograd 12.30 – Beograd – Alibunar – Plandište 8.31 – ...\nU Evropskom centru prijateljstva za decu i omladinu u Hajdučici, 22 i 23 avgusta, održana je obuka za 15-oro mladih sa teritorije opštine Plandište u okviru projekta “I ja sam volonter” koji finansira Ministarstvo omladine i sporta a sprovodi opština Plandište – Kancelarija za mlade. Sam trening (obuka), koji se sastojao od 8 sesija, bio je namenjen prvenstveno mladima koji ...\nStrana 5 of 9« Prva...«34567\t»\t...Poslednja »


Obilježavanje Dana bez automobila | Herceg Televizija Trebinje\nU Trebinju će danas, u organizaciji Gradske uprave, biti obilježen Dan bez automobila s ciljem podizanja svijesti javnosti o opasnosti od prevelikog zagađenja životne sredine.\nIz Gradske uprave Trebinje saopšteno je da je, s obzirom na to da je osnovni izvor zagađenja vazduha u gradovima saobraćaj, cilj obilježavanja Svjetskog dana bez automobila i ukazivanje na sve ozbiljnije klimatske probleme i sve veću štetu koja se pravi ozonskom omotaču, kao i promovisanje ekološkog i zdravog načina života.\nPredviđeno je zatvaranje ulica u centru grada od 9.00 do 10.30 časova za sva motorna vozila, te organizovanje rekreativne vožnje i šetnja pješaka, s ciljem promocije zdravog načina života.\nOkupljanje učesnika je kod Dučićevog spomenika u 9.00 časova.\nIz Gradske uprave Trebinje pozvali su sve sugrađane da se priključe obilježavanju Svjetskog dana bez automobila i priključe se šetnji i rekreativnoj vožnji biciklima, rolerima ili trotinetima.\nTrebinje se na ovaj način priključilo gradovima širom svijeta koji obilježavaju Dan bez automobila, te ukazuju na značaj zdrave životne sredine i održivi razvoj.


Lideri velikih svetskih gradova u borbi za čistiji vazduh\nLideri iz više od 30 najvećih gradova sveta okupili su se ove nedelje (14. do 17. maj) u Njujorku kako bi razgovarali o borbi protiv emisije ugljen-dioksida i preusmeravanju klimatskih promena. Dopisnik GA Viktorija Kavalieri izveštava iz Njujorka da su bivši američki predsednik Bil Klinton i gradonačelnik Njujorka Majkl Blumberg suorganizatori takozvanog samita C-40.\nVeliki gradovi su odgovorni za tri četvrtine svetske potrošnje energije i 80 odsto emisije gasova koji izazivaju efekat staklene bašte. U mnogim gradovima, gust saobraćaj dodatno povećava zagadjenje vazduha i smanjuje produktivnost. Na konferenciji, čelnici gradskih vlada, od Nju Delhija, u Indiji, do Johanezburga u Južnoj Africi i Bankoka, u Tajlandu, razmenjuju ideje o tome kako se boriti protiv globalnog zagrevanja i kako smanjiti emisije gasova koji izazivaju efekat staklene bašte. Gradonačelnik Londona Ken Livingston uveo je takozvanu «taksu na zagušenje saobraćaja» 2003. godine. Sada, većina vozila koja ulazu u centar Londona od ponedeljka do petka, moraju da plate 10 dolara. Livingston je rekao da se plan odmah pokazao uspešnim. Stanovnici Londona počeli su da se voze gradskim autobusima i biciklima i gužva je smanjena za preko 20 odsto.\n«To je dovelo do smanjenja količine ugljen-dioksida za 20 odsto u centralnoj zoni, kao i do smanjenja količine azotovog oksida za 10 odsto. Ipak ćemo produžiti tu meru».\nU februaru ove godine, London je udvostručio veličinu zone u kojoj se plaća ova taksa. Da bi se izborile sa povećanim potrebama za javnim prevozom, gradske vlasti su u velikoj meri proširile mrežu autobuskih linija. Livingston je rekao da je slična taksa pokazala uspešne rezultate i u Singapuru i Stokholmu, dok Njujork trenutno razmatra sopstvenu verziju. Karlos Beto Riša, gradonačelnik Kuritibe, grada u južnom Brazilu, je takodje preduzeo značajne korake ka smanjenju zagadjenosti i poboljšanju transporta u gradu. Riša je naglasio da je značajno smanjenje cena karata za autobuse i prigradske vozove povećalo broj putnika u javnom prevozu za 12 miliona godišnje, dok je istovremeno, nivo zagadjenja opao za 12 odsto.\n»U zemljama u razvoju nije dovoljno osigurati kvalitet masovnog transporta. Potrebno je ponuditi cene prevoza koje korisnici mogu da priušte».\nPlanovi u oba grada su prvobitno bili kontroverzni, ali su oba gradonačelnika rekla da njihova popularnost raste otkako su usvojili zelenu agendu. Livingston je naglasio da izabrani zvaničnici ne bi trebalo da se plaše kritika zbog nastojanja da reše probleme zagušenja saobraćaja.\n"Ne možete izolovano da preduzmete samo tu meru. Morate da osigurate da ljudi koji odustanu od vožnje automobilom, bez obzira da li to žele ili ne, imaju na raspolaganju relativno jeftin javni prevoz".\nOba gradonačelnika izjavila su da je njihova zelena politika podstakla pozitivne ekonomske trendove. Riša je rekao da njegova politika gradskog prevoza isplaćuje samu sebe, dok je Livingston naveo da je njegova zelena agenda zadržala poslodavce u centru grada i doprinela ekonomskom oživljavanju Londona.


Press Online :: Politika :: RIK: Sva biračka mesta otvorena na vreme\nRepublička izborna komisija saopštila je da su svа birаčkа mestа nа kojimа se ponаvljаju izbori zа nаrodne poslаnike otvorenа nа vreme u 7.00 čаsovа.\n"Izbori nа 15 birаčkih mestа se odvijаju u potpunom redu i bez uočenih neprаvilnosti", saopšteno je iz RIK-a.\nIzbori se ponavljaju na pet biračkih mesta u Nišu, na po dva mesta u Beogradu, Vranju i Jagodini, kao i na po jednom u Užicu, Bačkoj Topoli, Sremskim Karlovcima i Kladovu. U Beogradu glasači ponovo izlaze na biračko mesto 22 u opštini Novi Beogrаd, i birаčko mestu broj 48 u opštini Pаlilulа.\nPonovo se glasa i nа birаčkom mestu broj 9, nа teritoriji opštine Bаčkа Topolа, birаčkom mestu broj 5 u opštine Sremski Kаrlovci, nа birаčkom mestu broj 29 i 57 u Jаgodini.\nIzbori se ponavljaju i nа birаčkom mestu 24 u Klаdovu i 86 u Užicа. U Nišu se ponovo glasa nа birаčkom mestu 4 u opštin Medijаnа, u grаdu Nišu, birаčkom mestu 28 u opštini Pаlilulа, nа birаčki mestima broj 13, 16 i 23.\nVranjanci ponovo glasaju na birаčkim mestima 24 i 65.


Pao dogovor: Vozači TCR Istočna Evropa ne idu na Moncu, Brno daje nezvaničnog šampiona - Serbiaring\nUčesnici TCR Trofeja Istočna Evropa potpisali su u Brnu džentlmenski sporazum i usaglasili se da se neće pojaviti na vikendu u Monci, koji je trebalo da stavi tačku na prvu sezonu regionalne serije i da njenog prvog šampiona.\nInauguralna sezona TCR Istočna Evropa tako će efektivno imati pet, umesto šest rundi. Već po isteku češkog takmičarskog vikenda znaćemo ime njenog nezvaničnog prvaka, ali kako oficijelni kalendar ipak predviđa i Moncu, na pravo proglašenje moraće da se sačeka do polovine oktobra.\nPrema sadašnjem stanju stvari, titulu već u džepu ima srpski takmičar Milovan Vesnić. On je na čelo tabele dospeo nakon Hungaroringa i tu je ostao i posle nastupa na Red bul ringu, Grobniku i Slovakija ringu. Drugim mestom na trci 1 u Brnu on je obezbedio prednost nedostižnu za prvog pratioca u ovako skraćenoj sezoni.\nU Monci je takmičari istočnoevropskog trofeja trebalo da voze zajedno sa TCR Evropa. Takav združeni nastup već je upriličen na početku sezone u Mađarskoj i nije ostao u lepoj uspomeni učesnicima regionalnog prvenstva.\nMoglo se čuti da je od njih direktno traženo da se uklanjaju s puta vozačima evropske serije, a i da su njihovoj tehnici za svaki slučaj „potkresana krila“, kako bi im se oduzela mogućnost da ometu nekog od kolega iz prestižnijeg prvenstva.\nNavedeni sportski razlog je prvi i najvažniji zbog kog su timovi TCR Istočna Evropa bili radi da „zaobiđu“ Moncu. Drugi su finansije – pred kraj sezone budžeti su već dobrano istanjeni, pa put iz Češke, Poljske ili Srbije na sever Italije nije nimalo naivna stavka. Pogotovu ako je njihovim pilotima tamo garantovana podređena uloga.\nKao što smo ranije već pisali, pravilima nije predviđen minimalni broj učesnika TCR Istočna Evropa koji bi garantovao raspodelu pune kvote bodova u Monci. U praksi, dovoljno je da u „Hramu brzine“ startuje samo jedan vozač regionalne serije i njemu može da pripadne maksimalnih 55 poena.\nU takvim uslovima bili su mogući razni „šok raspleti“ šampionata, pa je džentlmenski sporazum bio neophodan upravo da bi se to predupredilo.\nNapominjemo da opisani dogovor važi samo za vozače i timove koji su se pojavili u Brnu i potpisali ga, što ne uključuje Rolanda Amreina i tim Unikorse. Kako se priča, Mađari u Monci ipak nameravaju da voze da bi se sa svojom „đulijetom“ pojavili pred italijanskom publikom. Ipak, Amreinu ni teoretskih 55 bodova ne bi donelo prodor u najboljih šest u generalnom i on neće ugroziti nijednog od značajnijih istočnoevropskih konkurenata.


Osnivaju firmu koja će brinuti o parku Komovi - Vijesti.me\nSKUPŠTINA GRADA OVE GODINE DONOSI ODLUKU\nRegionalni park “Komovi ” na teritoriji Podgorice, Kolašina i Andrijevice\nGlavni grad će ove godine osnovati društvo „Regionalni park Komovi za teritoriju glavnog grada”, čije će jedno od zaduženja biti da čuva, unapređuje i promoviše ovaj regionalni park.\nIz PG biroa je “Vijestima” saopšteno da je odluka o osnivanju društva sa ograničenom odgovornošću „Regionalni park Komovi za teritoriju glavnog grada”, uvrštena u skupštinske teme za ovu godinu.\n“Nakon usvajanja te odluke, biće formirani organi Društva koji će donijeti akt o sistamatizaciji radnih mjesta”, saopšteno je iz PG biroa.\nDruštvo, kako je navedeno, shodno pozitivnim zakonskim odredbama, ima prava i obaveze da, između ostalog, donosi godišnji program upravljanja, akt o unutrašnjem redu i službi zaštite, kao i da organizuje službu zaštite.\nNadležnost društva biće i da obezbjeđuje sprovođenje mjera zaštite, čuva, unapređuje i promoviše regionalni park “Komovi”, obezbjeđuje održivo korišćenje prirodnih resursa i obavještava korisnike zaštićenog prirodnog dobra o mogućnostima za obavljanje raznih radnji i aktivnosti.\nDruštvo će, kako je saopšteno iz PG biroa, moći i da prati stanje i dostavlja podatke organu lokalne uprave nadležnom za poslove zaštite životne sredine, naplaćuje naknade za korišćenje zaštićenog prirodnog dobra i obavlja i druge poslove utvrđene zakonom i aktom o osnivanju.\n“Finansiranje djelatnosti koje imaju karakter djelatnosti od javnog interesa vrši se iz sopstvenih prihoda društva, budžeta glavnog grada, naknada za korišćenje zaštićenog prirodnog dobra, donacija i drugih izvora u skladu sa zakonom“, saopšteno je iz PG biroa.\nSkupština glavnog grada je prošle godine donijela odluku o proglašenju regionalnog parka „Komovi“ za teritoriju glavnog grada. Odlukom je dio planinskog masiva Komova, koji se nalazi na teritoriji Podgorice proglašen zaštićenim prirodnim dobrom od lokalnog značaja i svrstava se u II kategoriju zaštićenog prirodnog dobra.\nRegionalni park „Komovi“ obuhvata sjeveroistočni dio teritorije glavnog grada, koji se graniči sa opštinama Kolašin i Andrijevica, a ukupna dužine granice parka je približno 58,84 kilometara.\nRanije je iz Glavnog grada medijima saopšteno da će novo preduzeće imati najmanje osam zaposlenih.\nDzigi 2 godine i 9 mjeseci\nE pa dobro sto znam,neko je fakultete zavrsio za ovo,zbog,sto voli prirodu,a bice po crnogorcima nista roba,no Aj bice I takvih,cast izuzecima..\nHigsovBozon1 2 godine i 9 mjeseci\nAoo,evo prilike za zapošljavanje dps teletabisa.\nRodni Troter 2 godine i 9 mjeseci\nSto se tice Komova pitace te se samo za Kucki Kom


20.09.2019 u 12:27\nSimonović negira da je tražio paljenje imovine novinara\nDonedavni predsednik opštine Grocka Dragoljub Simonović negirao je danas u Drugom odnovnom sudu u Beogradu da je druge optužene podstrekavao da u znak opomene zapale imovinu Milana Jovanovića, novinara portala „Žig info”, 12. decembra 2018. godine. „U celosti negiram krivično delo”, rekao je Simonović kratko se izjasnivši o krivici, i navodeći da će u daljem toku postupka detaljno izneti svoju odbranu. Ostala trojica optuženih, Aleksandar Marinković, Igor Novaković i Vladimir Mihailović, koji se terete za krivično delo „teško delo protiv opšte sigurnosti”, delimično su priznala krivično delo, navodeći da će svoje verzije događaja opisati u odbrani. Drugo osnovno tužilaštvo optužnicom tereti Simonovića zbog podstrekavanja ovo troje optuženih da zapale imovinu Milana Jovanovića. Na\n27.08.2019 u 22:52\nNovinarku Jedinstva uhapsila, pa pustila kosovska policija\nKOSOVSKA MITROVCA - Novinarku „Jedinstva” iz Novog Brda Sonju Ivković, uhapsila je danas oko 15 časova kosovska policija na putu Prekovce-Novo Brdo, dok je nosila najnoviji broj „Jedinstva” Srbima u selima oko Novog Brda, saopštila je redakcija lista „Jedinstvo”. „Novinarku Ivković je uhapsila kosovska policija kao kriminalca sa lisicama na rukama i sprovela u policijsku stanicu u Gnjilane. Nakon pritvaranja i višesatnog zadržavanja novinarka Sonja Ivković je puštena, ali joj je automobil zadržan u kosovskoj policiji”, kaže se u saopštenju. Najoštrije osuđujući hapšenje i pritvaranje Sonje Ivković, redakcija ističe da je ona 25 godina novinar lista „Jedinstvo” i veliki profesionalac. „Sumnjamo da ovo hapšenje ima političku pozadinu i da je naša novinarka uhapšena isključivo zbog


Za životno osiguranje u Srbiji svega 10 evra po stanovniku - : Undefined index: css in /home/osiguraj/public_html/wp-content/plugins/newsletter/includes/controls.php on line 439\nHomeOsiguranjeZa životno osiguranje u Srbiji svega 10 evra po stanovniku\nZa životno osiguranje u Srbiji svega 10 evra po stanovniku\nU Srbiji se godišnje za životno osiguranje izdvaja samo 10 evra po glavi stanovnika, što je niže nego u svim zemljama u okruženju. Član Izvršnog odbora “Dunav osiguranja” Ljubodrag Marković napomenuo je da je u razvijenim zemljama učešće životnog osiguranja na ukupnom tržištu osiguranja 60 do 70 odsto, dok je u Srbiji svega 12 do 13 odsto.\nJezdimirović je podsetila da su se osiguravajuće kuće udružile u promociji životnog osiguranja i Vladi Srbije predložile da uvede određene poreske olakšice za građane koji se odluče da zaključe premiju životnog osiguranja.\nOna je navela da bi od toga koristi imala i država jer bi se time mobilisao kapital građana koji bi bio skupljen u osiguravajućim kompanijama koje bi one zatim investirale u državne obveznice.\nPrema njenim rečima, kada bi svake godine pet odsto stanovnika Srbije zaključivalo polisu životnog osiguranja za pet godina bila bi skupljena premija od milijardu evra, koja bi zatim mogla da bude uložena u infrastrukturne i druge velike državne projekte.\nPredstavnici te kompanije ukazali su da je učešće “Dunav osiguranja” u tržištu životnog osiguranja u Srbiji 7,54 odsto, odnosno zauzima četvrto mesto na tom tržištu, sa tendencijom rasta.


Kampanja TRAGOVI - Autonomni ženski centar\nNa 120 mesta širom Beograda, na reklamnim panoima, postavljeni su plakati u okviru kampanje „Tragovi“, Autonomnog ženskog centra, u kojoj su tragovi nasilja prema ženama naizgled predstavljeni kao umetnički rad. Porukom kampanje da nije svako delo umetničko delo, ova organizacija poručuje da je većina učinilaca krivičnog dela nasilja prema ženama i dalje na slobodi.\nPrema zvaničnoj statistici tužilaštva za 2014. godinu, manje od 7% učinilaca optuženih za krivično delo nasilje u porodici osuđeno na efektivnu kaznu zatvora, dok je polovina od ukupnog broja svih podnetih krivičnih prijava odbačena od strane tužilaštava u Srbiji.\n„Kampanjom želimo da privučemo pažnju javnosti i nadležnih institucija, a pre svega pravosuđa, da su kazne za nasilnike i dalje nedopustivo niske. Na ovo ukazuje i poslednji izveštaj Komiteta za eliminaciju diskriminacije žena (CEDAW) UN u kojem je ukazano da Srbija mora da ’osigura efikasnu istragu u slučajevima nasilja prema ženama i procesuira i kazni nasilnike sankcijama koje su srazmerne težini zločina’“, ističe Bobana Macanović iz Autonomnog ženskog centra.\nKampanju „Tragovi“ pokrenuo je Autonomni ženski centar u saradnji sa marketinškom agencijom Leo Burnett i kompanijom Alma Quattro.


Avion sa 77 osoba srušio se u utorak u Kolumbiji, poginula je 71 osoba među kojima i 19 članova brazilskog fudbalskog kluba Šapekoense, koji su putovali na utakmicu finala Kupa Sudamerikana protiv Atletiko Nasionala u Medeljinu. Prema zvaničnim informacijama, šest osoba je preživelo, od kojih trojica fudbalera, među kojima i rezervni golman Džekson Folman, kome je amputirana noga.\n- Šanse da preživite pad aviona su praktično nepostojeće. To što je moj sin jedan od preživelih je čudo od boga - rekao je golmanov otac Paulo Folman u izjavi za Asošiejted pres.\nOn je dodao da porodica još nije razgovarala sa Džeksonom, niti je dobila informacije o njegovom zdravstvenom stanju. Rekao je i da očekuje da će za dan ili dva otputovati u Kolumbiju.\nBolnica u Kolumbiji saopštila je da je Džeksonu Folmanu amputirana desna noga, ali da je on u stabilnom stanju.


Goodyear Tire kupuje Cooper Tire za 2.8 milijardi dolara - Euromanager\nAmerički proizvođač guma za motorna vozila Goodyear Tire saopštio je da će kupiti rivalsku kompaniju Cooper Tire za oko 2,8 milijardi dolara.\nAmerički proizvođač guma za motorna vozila Goodyear Tire saopštio je danas da će kupiti rivalsku kompaniju Cooper Tire za oko 2,8 milijardi dolara kako bi udvostručio prisustvo u Sjevernoj Americi i Kini.\nPrema uslovima kupoprodajnog ugovora, akconari Coopera će dobiti 41,75 dolara po akciji u gotovini i dionice po fiksnom kursu jedna njihova za 0,907 vrijednosti obične akcije kompanije Goodyear, prenosi Reuters.\nUkupna naknada za Cooperove akcionare u novcu i akcijama iznosiće 54,36 dolara po akciji, što predstavlja premiju od 24 posto u odnosu na cijenu Cooperove dionice na zatvaranju berze 19. februara.\nNakon zaključenja posla, akcionari kompanije Goodyear posjedovaće oko 84 posto vlasništva u kombinovanom preduzeću, čije će sjedište biti u Ohaju, dok će dioničari Coopera imati vlasnički udio od oko 16 procenata.\nPojedina preduzeća u RS počela s proizvodnjom zaštitnih maski\nHrvatska odobrila uzgoj medicinskog kanabisa\nU Hrvatskoj u ožujku godišnja stopa inflacije 0,9 posto\nAmazon otvara 3.500 radnih pozicija u Kanadi\nApple u zadnjem kvartalu 2020. zabilježio rekordnu isporuku smartphona\nIzvoz iz BiH u januaru porastao za 2.9 posto


HomeVestiMediji: Izrael odredio budžet za potencijalni napad na Iran\nIzrael je odobrio budžet od pet milijardi šekela (1,5 milijardi dolara) za potencijalni napad na iranski nuklearni program, javio je izraelski TV Kanal 12.\nU tom iznosu su tri milijarde šekela iz prethodnog budžeta i dodatne dve iz budžeta za koji se očekuje da će biti odobren u novembru.\nTaj iznos uključuje fondove za razne vrste aviona, bespilotne letelice za prikupljanje obaveštajnih podataka, posebno naoružanje potrebno za takav napad na čijoj će meti biti utvrđena podzemna postrojenja.\nIzveštaj u kome se ne pominju izvori objavljen je pošto što su vazduhoplovne snage SAD uspešno testirale novi razarač bunkera GBU – 72 Edvenst 5K Penitrejšn.\nIzraelski mediji navode da bi bomba od oko 2.270 kilograma mogla biti korišćena.\nGBU-72 bi nosio teški bombarder ili borbeni avion, a Izrael nema bombardere koji bi mogli da nose tako velike razarače.\nManja bomba GBU-28 je tajno prodata Izraelu 2009. godine, ali se misli da ne može da prodre u nuklearno postrojenje Fordo smešteno duboko ispod planine.\nAmerički test je navodno zasnovan na iskustvu izraelskog bombardovanja mreže podzemnih tunela Hamasa tokom najnovijeg rata u pojasu Gaze u maju, javio je Kanal 12.\nTaj medij navodi da su objavljivanjem vesti o testu SAD nastojale da upozore Iran da se ne kloni pregovora u Beču čiji je cilj oživljavanje nuklearnog sporazuma sa velikim silama. Upravo su SAD jednostrano istupile iz nuklearnog sporazuma sa Iranom za vreme administracije predsednika Donalda Trampa.\nIran je prestao da pregovora sa SAD u junu, a u međuvremenu je izabran novi iranski predsednik čvrstorukaš Ebrahim Raisi koji se protivio tom sporazumu.\nU septembru je načelnik Generalštaba Izraela Aviv Kohavi izjavio da je ta zemlja uveliko ubrzala pripreme za akciju protiv iranskog nuklearnog programa, te da je značajno povećanje budžeta za odbranu namenjeno tome.\nKohavi je u januaru rekao da izraelska vojska priprema operativne planove za moćan vojni udar, a u avgustu da je iranski nuklearni napredak naveo tu vojsku da planove ubrza zahvaljujući novom budžetu.\nPremijer Izraela Naftali Benet je u septembru, na zasedanju Generalne skupštine UN, upozorio da „reči neće zaustaviti centrifuge“ i da Izrael neće dozvoliti da se Iran snabde nuklearnim oružjem.\nAdministracija američkog predsednika Džozefa Bajdena kazala je da još uvek teži zajedničkom povratku Irana i SAD sporazumu, ali i upozorila da neće čekati beskonačno da Teheran to učini.\nAko se Iran ne vrati pregovorima državni sekretar SAD Entoni Blinken je rekao svom izraelskom kolegi Jairu Lapidu da su sve opcije na stolu, preneli su izraelski mediji.


Upitan pristup Centralnoevropskom sporazumu o slobodnoj trgovini\nI pored porasta izvoza, građani BiH nisu u mogućnosti da osjete pozitivne posljedice tog procesa, zajednička je ocjena dvojice zvaničnika. Lari Batler, prvi zamjenik Visokog predstavnika, kaže da je rješenja problema sa susjednim zemljama kada je u pitanju slobodna trgovina od ključnog značaja za BiH:\n“Zapazili smo da je BiH napravila određene pogreške kada je sklapala sporazume o slobodnoj trgovini sa svojim susjednim zemljama i da su to pitanja koja traba riješiti prije nego što se okonča proces priključivanja Sporazumu o slobodnoj trgovini u regiji srednje Evrope. Građani BiH bili bi uskraćeni za investicije i nova radna mjesta ukoliko se BiH ne pridruži CEFTA-i.”\nSpecijalni koordinator Pakta stabilnosti Erhard Busek kaže da je priključivanje CEFTA-i važno zbog toga što ona služi kao mjesto za obuku zemalja koje se žele pridružiti tržištu Evropske unije. Evropska komisija podržava CEFTA-u i jako je zainteresovana da se ovaj proces okonča za sve zemlje, uključujući i BiH, do septembra, ističe Busek napominjući da su posebni problemi u BiH nastali nakon potpisivanja bilateralnih sporazuma o slobodnoj trgovini:\n“Bilo je dosta pozitovnog u tome što je BiH liberalizovala neke stvari u prošlosti, ali u tom procesu nastala je i određena šteta u nekim sektorima, a posebno u poljoprivrednom. Kao rezultat toga, sporazumi o slobodnoj trgovini sa Srbijom i Hrvatskom su suspendovani.”\nTe probleme iz prošlosti potrebno je otkloniti, a onda nastaviti sa procesom pridruživanja CEFTA-i, kaže Busek, koji je najavio da je rok 1. avgust, kada se u Salcburgu sastaju trojica premijera - Terzić, Sanader i Koštanica, kako bi što prije rješili probleme. U Paktu stabilnosti, dodaje, pribojavaju se neuspjeha u postizanju dogovora o CEFTA-i, ali i toga da BiH bude isključena iz tog procesa.\n“Smatram da je opasnost od isključenju BiH iz CEFTA-e veoma realna”, poručuje Busek. Naglašava, međutim, da je moguće i prevazići sve probleme i da zbog toga Pakt stabilnosti nudi tehničku pomoć Bosni i Hercegovini.


Obilježen Svjetski dan zdravlja u Foči – Medicinski fakultet\n8. aprila 2019. Medicinski Fakultet Vijesti 0\nMedicinski fakultet Foča je u saradnji sa JZU Dom zdravlja Foča, JZU Institut za javno zdravstvo Republike Srpske Regionalni centar Foča, JZU Apoteka Foča i Udruženjem dijabetičara Foča obilježio Svjetski dan zdravlja. Ovogodišnji slogan Svjetskog dana zdravlja je: „Primarna zdravstvena zaštita – osnov univerzalne pokrivenosti zdravstvenom zaštitom”.\nKvalitetna i pristupačna primarna zdravstvena zaštita pokriva većinu zdravstvenih potreba tokom života, uključujući usluge kao što su: skrining, vakcinacia, informacije o tome kako spriječiti nastanak bolesti, planiranje porodice, liječenje, koordinaciju sa drugim nivoima zdravstvene zaštite i rehabilitacija. Usluge se pružaju građanima na teritoriji na kojoj žive i rade. Zdravstveni radnici imaju ključnu ulogu u edukaciji pacijenata o tome kako da se brinu o svom zdravlju, koordinišu potrebe svojih pacijenata i zagovaraju kod rukovodilaca zdravstvenih ustanova i kreatora politike unapređenje usluga u skladu sa potrebama pacijenata.\nGrađani Republike Srpske najčešće obolijevaju i umiru od bolesti srca i krvih sudova, malignih bolesti i dijabetesa. Značajno učešće zauzimaju i bolesti koje se mogu spriječiti vakcinama. S druge strane oko trećina stanovništva puši cigarete, preko 55% konzumira alkohol, oko 58% ima slabu fizičku aktivnost, a svaki deseti građanin dosoljava hranu prije nego je proba. Osim toga, samo oko 32% beba mlađih od šest mjeseci je dojeno.\nZato je Svjetski dan zdravlja i ove godine bio prilika da podsjetimo stanovništvo na značaj zdravih stilova života i prevenciju faktora rizika za nastanak najčešćih poremećaja zdravlja.\nTim povodom građanima je vršeno mjerenje nivoa šećera u krvi, krvnog pritiska, a pružani su i savjeti o ishrani, fizičkoj aktivnosti, pušenju i preventivnim pregledima.


13 May 2022, 15:44 Beograd rts Elena Marjanović\nOvim gestom, kako je poručio Selaković, Srbija želi da dâ šansu državama članica Saveta Evrope da u junu ne pokrenu postupak prijema Kosova u ovu organizaciju.\nMinistar Selaković poručuje da će vlada nastaviti da se žestoko bori i radi na otpriznavanju jednostrano proglašene nezavisnosti Kosova i da će se u toj borbi rukovoditi našim državnim i nacionalnim interesima.\nSelaković je rekao da se nalazimo u veoma teškoj situaciji pošto su naša država i rukovodstvo izloženi velikim pritiscima, da dobrvoljno privhatimo narušavanje teritorijalnog integriteta Srbije, rušenje međunarog javnog prava i poretka – i to na svoju štetu.\n"Pošto su neki govorili protivno i dovodili u pitanje predsednikovu argumetaciju po pitanju važenja Vašingtonskog sporazuma, u obavezi sam da ukažem da je Vlada SAD kroz saopštenje Stejt dipartmenta povodom prve godišnjice Vašingtonskog sporazuma jasno stavila do znanja da SAD smatraju taj sporazum i dalje važećim i kroz to saopštenje su pozvali i Beograd i Prištinu da sporazum poštuju", naveo je Selaković.\nSelaković ističe da je Priština jasno pokazala da nema nameru da do bilo kakvog rešenja dolazi dijalogom već da se po ko zna koji put odlučila za unilateralni pristup.\n"Pred nama su burni i važni dani, predsednik očekuje posetu predsednika Evropskog saveta Šarla Mišela, najavljeno je i održavanje konferencije o Zapadnom Balkanu 23. juna čiji će domaćin biti Emanuel Makron. Zatim slede veoma važni pregovori koji se tiču cene gasa sa Rusijom, a uz sve to i naša diplomatska borba za zaštitu naših državnih i nacionalnih interesa", zaključio je Selaković.\n13 May 2022, 9:37\nPredsednik Srbije Aleksandar Vučić predsedavaće danas sednicom Saveta za nacionalnu bezbednost.\nSednica Saveta za nacionalnu bezbednost u 12 časova\n22 Mar 2022, 10:39\nPredsednik Srbije Aleksandar Vučić zakazao je za danas u 12 časova sednicu Saveta za nacionalnu bezbednost.


Seminar „Ugovor o kupoprodaji i naplata potraživanja u Nemačkoj”\nсеп 26 26.09.2019\nOrganizacija i domaćini: Nemačko-srpska privredna komora u saradnji sa Forumom nemačkih i srpskih pravnika, Advokatskom kancelarijom TSG-Tomić Sinđelić Groza, Srbija i Advokatskom kancelarijom LSH, Nemačka.\nIgor Samardžić je partner i advokat specijalizovan za radno pravo u Advokatskoj kancelariji LSH u Forchajmu, Nemačka. Njegove oblasti angažovanja su: radno pravo, međunarodna prodaja robe, pravo zakupa i svojinsko pravo, pravo osiguranja, saobraćajno pravo.\nLjubica Tomić je osnivač i partner u advokatskoj kancelariji Tomić Sinđelić Groza (TSG) od 2000. godine. Stručne oblasti kojima se profesionalno bavi jesu korporativno pravo i korporativno upravljanje, zaštita konkurencije, strane investicije, arbitražno pravo, privredno pravo i međunarodni ugovori.\nViše informacija o predavačima i seminaru preuzmite u agendi.


EX YU vesti : Klasna borba - pravi poklon za "Osmi mart"!\nKlasna borba - pravi poklon za "Osmi mart"!\nSaopštenje povodom Medunarodnog dana žena\nIstorija Medunarodnog dana žena pocela je borbom njujorških tekstilnih radnica, koje su 8. marta 1857. izašle na ulice i demonstrirale zbog\nloših uslova rada i niskih plata. Ove demonstracije razbila je policija, ali su radnice, odlucne da se izbore za svoje zahteve, ubrzo nakon toga napravile sindikat. Pola veka kasnije, 8. marta 1908, 15.000 žena marširalo je Njujorkom tražeci krace radno vreme, bolje plate i kvalitetnije uslove života, da bi, konacno, od 1910, 8. mart poceo da se obeležava kao medunarodni praznik.\nSva znacajna poboljšanja položaja i civilizacijske standarde koje su žene izborile kroz istoriju, kao što su skracenje radnog vremena, pravo na jednaku platu sa muškarcima, zaštita na radu, pravo na abortus, pravo na obrazovanje, seksualne slobode itd, ostvarile su prvenstveno kroz klasnu borbu u okviru radnickog pokreta.\nUprkos proklamovanoj ravnopravnosti muškaraca i žena, kapitalisticki sistem niti želi, niti može da obezbedi uslove za istinsko ostvarenje jednakosti žena i muškaraca. U Srbiji i dalje vecinu nezaposlenih cine žene. One koje su zaposlene zaraduju u proseku manje od svojih muških kolega na istim radnim mestima, dok je u zemljama Evropske unije procenat razlike u zaradama još veci. Živimo u društvu kome se, zbog njegove klasne prirode, nikada ne može ostvariti suštinska ravnopravnost, ne samo medu polovima vec medu ljudima uopšte. Savremena gradanska ženska udruženja i razne „nevladine“ feministicke organizacije, mahom osnovane i podržane od strane kapitalistickog sistema i propagandnih fondacija, potpuno zanemaruju ili skrivaju ekonomski aspekt, odnosno klasnu podvojenost, i zbog toga je njihova aktivnost svedena na uzaludno lobiranje za poštovanje „ljudskih prava“ i nominalnu ravnopravnost medu polovima koja u klasnom društvu nikada ne\nmože biti suštinska.\nI danas, u vreme najbrutalnije eksploatacije koju sprovode gazde i država, sa novoustanovljenim reformama rada i merama „štednje“, u vreme privatizacije, nametanja prekovremenog rada, otpuštanja, klerikalizacije i ponovnog jacanja nacionalizma i konzervativizma, žene se suocavaju sa oštrim padom prava koja su osvojile u prošlosti. Što je posao nestabilniji, više ce se smanjivati broj zaposlenih žena, jer ih kompanije svojom konzervativnom vojnickom logikom doživljavaju kao „manje odane“. Zbog toga žene moraju da se bore za ravnopravnost prvenstveno na radnom mestu, u sklopu borbe za oslobodenje citave radnicke klase. Pri tome je nužno voditi oštru borbu protiv seksizma u radnickom pokretu, buduci da je to još jedan od nacina na koji vladajuce klase, potencirajuci suštinski nebitne razlike, stvaraju podele unutar radnicke klase, onemogucavajuci jedinstveno borbeno delovanje svih eksploatisanih.\nOd svih ljudskih prava, vladajuca klasa neprikosnoveno cuva samo privatnu svojinu - osnovu svake diskriminacije, ugnjetavanja i izrabljivanja. Zbog toga se jedino u sklopu aktivnog ucešca radnica u borbi protiv kapitalizma može dosledno obeležiti ovaj praznik. Davanje bilo kakvog drugacijeg konteksta predstavlja najbezobraznije ismevanje žena koje su pre sto godina protestovale u Njujorku, ali i svih drugih koje su se kroz istoriju borile za istinsku jednakost i ravnopravnost.\nSekretarijat Sindikalne konfederacije "Anarhosindikalisticka\nsekcije Medunarodnog udruženja radnika i radnica\nDadov peva R'n'r\nMadonna (5CD Box) na www.gooda.rs\nPripremite se za koncert grupe The Cult! (samo na ...\nPROMOCIJA RANKIĆEVE KNJIGE U UTORAK U UKS\nPromocija romana "Bernardijeva soba" Slobodana Tišme\nDemanti: Blic ponovo laže\nIzložba radova Daniele Fulgosi\nPROLEĆNI KURSEVI ŠPANSKOG JEZIKA UPIS: 19 - 31. MART\nKoncert grupe Talabarte na Festivalu Todo Mundo u ...\nPriča, novi broj\nKonkurs za nagradu "Miodrag Borisavljević"\nDemokratija i kulturna razmena u K.C. Rex\nPromocija antologije njujorske poezije 21 veka - "...\n2. ADRIA MUSIC CONFERENCE PONOVNO U UMAGU\nKako je (i zašto) banovana Pussy Bellum?!\nKnjiževni program DKSG - Aleksić, Kopicl, Šajtinac...\n27. Festival mladih pesnika\n3. umetnička kolonija MA 2011\nPOEZIN NA DVA SPRATA #1 (poetska underground scena...\nMapa obeležavanja 8. marta u Srbiji 2012. godine.\nGost u četvrtak: Slobodan Tišma\nZoran Ferić sutra u KC Gradu\nVII Deretin konkurs za neobjavljeni roman\nPremijera spota Hashish Club


Politika: Brnabić i Dačić primili u oproštajnu posetu ambasadora Hrvatske, Vučić ide u Zagreb - BalkaniYUm.TV '); } //]]>\nMarkotić je rekao da će unapređenju odnosa doprineti i predstojeće posete predsednika Srbije Aleksandra Vučića Zagrebu, kao i poseta hrvatske ministarke spoljnih i evropskih poslova Marije Pejčinović Burić Srbiji.\nBrnabić i Markotić su se složili da je ekonomska saradnja država na visokom nivou, a zaključeno je i da treba više uraditi na koordinaciji kako bi države zajednički nastupale na trećim tržištima, navodi se u saopštenju.\nDodaje se da je razmotrena i mogućnost održavanja foruma koji bi okupio privrednike iz obe zemlje, kao najboljeg vida ekonomske saradnje.\nPremijerka Brnabić istakla je da je Srbija uradila mnogo za prava nacionalnih manjina u Srbiji, ali da je neophodno da obe države nastave intenzivan rad i saradnju kako bi prava manjina u obe države bila ostvarena na najbolji mogući način.\nMinistar spoljnih poslova Srbije Ivica Dačić takođe je danas primio u oproštajnu posetu odlazećeg ambasadora Hrvatske u Beogradu Gordana Markotića, ocenivši da je saradnja sa njim bila dobra, uprkos pitanjima koja opterećuju odnose dve zemlje.\nŠef srpske diplomatije razgovarao je sa odlazećim ambasadorom Hrvatske o potrebi intenziviranja političkog dijaloga između dve zemlje na najvišem i visokom nivou u predstojećem periodu, saopštilo je Ministarstvo spoljnih poslova.\nDodaje se da su Dačić i Markotić razgovarali i o otklanjanju zastoja u radu pojedinih međuvladinih mešovitih komisija za otvorenih pitanja.


24.05.2018 u 13:33\nBERLIN - Namera SAD da uvede nove carine na uvoz automobila je još jedan štetan udarac nemačkim ekonomskim odnosima sa SAD, izjavio je danas predsednik Asocijacije privrednih komora Nemačke, Erik Švajcer. „Trebalo bi da na to gledamo skoro kao na provokaciju”, izjavio je Švajcer, dodajući da će tarife koštati dodatnih šest milijardi evra godišnje, prenosi agencija AP. „Sve mi je jači utisak da SAD više ne veruju u nadmetanje za ideje i klijente, već samo u zakon džungle. Sve sam zabrinutiji u pogledu toga što se SAD konstantno udaljavaju od slobodne i pravedne svetske trgovine”, dodao je on. Američki predsednik Donald Tramp je nešto ranije naredio istragu o uvozu automobila, što bi moglo da uzrokuje nove tarife. Tramp je izjavio da je industrija automobila „ključna za jačanje\n21.05.2018 u 12:29\nOtkriveno 117.000 franaka u čarapi ušivenoj u jastuk\nCarinici su u saradnji sa policijom 18. maja, na izlazu graničnog prelaza Gradina, zaplenili bezmalo 100.000 neprijavljenih švajcarskih franaka, saopštila je Uprava carina. Kada je „audi” švajcarskih registarskih oznaka oko ponoći stigao na red za kontrolu, 52-godišnji vozač, državljanin Austrije, i švajcarski državljanin na mestu suvozača, obojica turskog porekla, rekli su da nemaju ništa da prijave. Detaljnim pregledom automobila carinici su otkrili da se u čarapi ušivenoj u jastuk na zadnjem sedištu, nalazi čak 117.000 švajcarskih franaka. U džepovima pantalona putnika pronađeno je još 3.000 franaka. Putnicima je vraćen dozvoljeni iznos konvertovanih franaka u vrednosti od po 10.000 evra, dok je ostatak od 96.000 „švajcaraca” privremeno zadržan, navedeno je u saopštenju.\n18.05.2018 u 17:25\nCarina zaplenila prepariranu glavu i šapu aligatora\nU pošiljci koja je u Poštu Beograda stigla iz Amerike, za primaoca u Aranđelovcu, carinici su pronašli preparirane delove tela američkog aligatora. U pošiljci su bila prijavljena dva ručna sata, ali su carinici detaljnom kontrolom videli da pošiljka sadrži jedan „majkl kors” sat i prepariranu glavu i šapu američkog aligatora. Kako se navodi u saopštenju Uprave carina, preparirani eksponati predati su u dalju nadležnost Republičkoj inspekciji Ministarstva zaštite životne sredine, koja će nakon detaljne analize potvrditi kojoj vrsti preparirani delovi pripadaju. Srbija je potpisnica Konvencije o međunarodnoj trgovini ugroženim vrstama divlje flore i faune i sprovodi je od 2002. godine. Tom Konvencijom je regulisano izdavanje uvoznih, izvoznih i tranzitnih dozvola za više od 33.000 zaštićenih\n03.05.2018 u 15:55\nMilošević: Tzv. Kosovo ne može biti član SCO\nTakozvano Kosovo ne može biti član Svetske carinske organizacije, jer nema atribute državnosti niti je član UN, izjavio je zamenik direktora Uprave carina Veselin Milošević koji kaže da Srbiju očekuje teška i dugotrajna borba kako bi se onemogućio njegov prijem u tu organizaciju. Upozorio je da u poslednjih godinu dana rad SCO, kao enafske organizacije koja radi na unapređenju carinskog poslovanja u celom svetu, u izvesnoj meri blokira pitanje koje nema veze sa profesijom, već je u sferi politike. Zato je, kaže, odlučeno da se u poslednjoj nedelji juna u Briselu, na sastanku Saveta SCO, tela koji donosi odluke, formira radna grupa koja će početi izradu modela, odnosno definisanja uslova koji neki entitet treba da ispuni kako bi eventualno mogao postati član SCO. Očekuje da će rad\n03.05.2018 u 14:04\nCarinici zaplenili više od 40.000 evra\nCarinici na prelazu Gradina su u saradnji sa policijom, u pretprazničnim danima, prilikom izlaska iz zemlje, u dva navrata zaplenili više od 40.000 neprijavljenih evra, navodi se u saopštenju Uprave carine. Kada je 30. aprila 2018. godine „mercedes benc“ nemačkih registarskih oznaka stigao na red za kontrolu, vozač turske nacionalnosti koji je putovao u društvu supruge i njene sestre, rekao je da imaju da prijave samo 5.000 evra. Carinici su se ipak odlučili za detaljan pregled automobila, prtljaga i putnika koji su se iz Francuske uputili ka Turskoj. Tom prilikom kod vozačeve supruge je pronađeno 15.750 evra koje je krila u donjem vešu. Ali to nije sve: otkriveno je i da vozač u torbici krije 11.600 evra, a među njegovim ličnim stvarima, u kutiji sa keksom, nađeno je još 32.500\n10.04.2018 u 20:11\nAkcija „Sava” potopila krijumčare na jugu Srbije\nPodručje policijskih uprava u Nišu, Leskovcu i Vranju nedavno je bilo mesto održavanja neuobičajene međunarodne policijske aktivnosti – akcije „Sava”. Reč je o razmeni iskustava između kolega iz regiona i šireg okruženja, uključujući i Evropol, u suzbijanju prekograničnog kriminala. Nije bila u pitanju samo obuka već i provera sposobnosti u praksi, na punktovima nedavno rasformiranih Zajedničkih snaga vojske i policije koje su bile uspostavljene zbog sprečavanja ilegalnih migracija, a sada je ovaj zadatak ponovo u nadležnosti samo MUP-a Srbije. Tokom desetodnevne akcije kontrolisano je 1.525 vozila i 1.925 osoba, a zaplenjena je veća količina cigareta bez akcizne markice, otkriven je manji broj ilegalnih migranata, a presečen je i jedan kanal krijumčarenja droge i tom prilikom\n02.04.2018 u 11:48\nZaplenjena musketa i municija na Batrovcima\nNa graničnom prelazu Batrovci, u saradnji sa policijom, carinici su sprečili pokušaj krijumčarenja dve puške i 32 komada municije za lovačku pušku i malokalibarski pištolj, navodi se u saopštenju Uprave carine. Jedna od dve otkrivene puške je antička musketa i ukoliko se ispostavi da je reč o originalnom antikvitetu, što će pokazati stručna ekspertiza, njena vrednost bi mogla da bude veoma velika. Upućeni tvrde da slični primerci na aukcijama, zavisno od modela i starosti, mogu da dostignu vrednost i do 100.000 evra. Prekršaj je otkriven kada je za ulaznu kontrolu izdvojen automobil holandskih registarskih oznaka, kojim je putovao holandski državljanin turskog porekla. On je carinicima rekao da nema ništa što bi prijavio za kontrolu, ali je na carinik već na početku pregleda


NIJE POŽALIO Neven Subotić je SANJAO da bude napadač, ali je zbog dvojice defanzivaca PROMIJENIO ODLUKU\nBivši fudbalski reprezentativac Srbije Neven Subotić je u intervjuu za francuske medije otkrio nekoliko zanimljivosti vezanih za njegovu uspješnu fudbalsku karijeru.\nPred majstoricu polufinala ABA lige između Budućnosti i Cedevite, koji su se u ponedjeljak sastali u odlučujućoj borbi za plasman u finale regionalnog nadmetanja, na internetu se pojavio snimak nekoliko navijača gostujuće ekipe kako u Podgorici uzvikuju “Ovo je Srbija!”.\nKAD SE ON RASPUCA, BORAC NE GUBI Kunić: Gol skinuo barijeru\nKad Petar Kunić postigne gol, Borac ne gubi! Napadač banjalučkog tima je postigao šest golova u kojima je njegova ekipa osvojila 14 od mogućih 18 bodova!\nRadonjić zvanično trener Bajerna\nDejan Radonjić je zvanično preuzeo ekipu Bajerna. Ta vijest je potvrđena iz njemačkog kluba i od strane Radonjićevog menadžera Miška Ražnatovića.\nTrebinje slavi: Košarkašice idu u Premijer ligu BiH\nKošarkašice “Trebinja 03“ su šampionke Republike Srpske i izborile su plasman u Premijer ligu BiH.\nPešić: Nisam opterećen golovima\nFudbaleri Crvene zvezde u 29. kolu Superlige Srbije savladali su Mladost u Lučanima sa 5:2, a u novom trijumfu se istakao Aleksandar Pešić, koji je postigao dva gola i zabilježio je jednu asistenciju.\nNadal skinuo Federera sa prvog mjesta ATP liste\nŠpanski as Rafael Nadal na najnovijoj rang listi Asocijacije teniskih profesionalaca smijenio je Švajcarca Rodžera Federera sa vrha liste, dok je Novak Đoković pao za jedno mjesto.\nSmijenjen Bajić, Milaković novi trener\nKošarkaški klub Igokea smijenio je trenera Dragana Bajića. Uprava kluba je donijela odluku nezadovoljna minutažom mladih igrača u Ligi za šampiona Bosne i Hercegovine.\nPRAVO ČUDO U SAMOJ ZAVRŠNICI Jokić veličanstven u najnevjerovatnijem meču Denvera (VIDEO)\nImao je Nikola Jokić ove sezone mečeve za pamćenje, tripl-dabl učinke u pobjedama i porazima, ali u jednoj od najvažnijih utakmica u dosadašnjem toku karijere zablistao je kao rijetko kada.\nCentar Vizardsa NIMALO NJEŽNO "uspavao" Nvabu\nKošarkaši Čikago Bulsa su pobijedili večeras Vašington Vizardse sa 113:94.\nNAJVEĆI USPJEH U KARIJERI Izner konačno došao do PRVOG Mastersa\nAmerikanac Džon Izner ostvario je najveći uspjeh u karijeri i prvi put je osvojio Masters turnir serije 1000. U finalu Majamija je savladao Nijemca Aleksandra Zvereva sa 2:1 (6:7 6:4, 6:4).\nPrvi put u ISTORIJI: Čitav tim Budućnosti došao na pres\nNa pres-konferenciju nakon pobjede nad Cedevitom (72:57) kojom su obezbijedili plasman u finale došli su svi košarkaši Budućnosti zajedno sa trenerom Aleksandrom Džikićem.\nDERBI LEOTARU Trebinjci ubjedljivi u Banjaluci\nKošarkaši Leotara su ligaški dio prvenstva Republike Srpske završili sa samo jednim porazom. Trebinjci su i u derbiju u Banjaluci pokazali da su trenutno najbolja ekipa pa su savladali Borac 87:70.\nBudućnost izborila prvo finale i priliku da se bori za titulu i plasman u Evroligu\nBudućnost je izborila prvo finale ABA lige. Podgoričani su u “majstorici” savladali Cedevitu 72:57 i došli u priliku da se bore za titulu i plasman u Evroligu.\n“SVAŠTA SE MOŽE DOGODITI” Pogba progovorio o odnosu s Murinjom i otkrio s kojim bi fudbalerima volio igrati\nPaul Pogba insistira da nema nikakvih problema s Žoze Murinjom koji ga u zadnje vrijeme uporno stavlja u drugi plan i omalovažava u medijima.\nBabić pogodio u pobjedi Zvezde\nCrvena zvezda je savladala Mladost u Lučanima 5:2 i sačuvala je 12 bodova prednosti u odnosu na Partizan. U strijelce se upisao i Banjalučanin Srđan Babić.\nSlavija ubjedljiva protiv Drine\nSlavija je u posljednjem meču 19. Kola Prve lige Republike Srpske savladala Drinu iz Zvornika sa 4:0 i tako napravila još jedan veliki korak ka plasmanu u Ligu za šampiona.\nUzvratili istom mjerom: Navijači Cedevite usred Podgorice vikali “OVO JE SRBIJA”\nPred majstoricu polufinala ABA lige između Budućnosti i Cedevite, koji ove nedjelje od 19 sati igraju za plasman u finale regionalnog nadmetanja, nekoliko navijača gostujuće ekipe je u Podgorici uzvikivalo “Ovo je Srbija!”.\nGOTOVA SARADNJA Radnik smijenio Vićentića\nKošarkaški klub Radnik smijenio je trenera Branislava Vićentića nakon poraza u petom kolu Lige za opstanak od Slobode.\nVukotić: Sarajevu je tolerisana pregruba igra\nPobjedi domaće ekipe nema se šta zamjeriti, ali sam kao fudbaler i profesionalac razočaran ponašanjem protivnika, koji je protiv nas više igrao ragbi ukršten sa borilačkim vještinama a ne fudbal, kaže Aleksandar Vukotić fudbaler Krupe.\nPOPOVIĆ NA ČELU OS BiH Dobio jednoglasnu podršku Skupštine\n"NISMO ZASLUŽILI PORAZ" Vladimir Ilić trener Krupe žali za bodovima u derbiju\nĆURGUZ ZADOVOLJAN "Gol i crveni karton za Krupu su preokrenuli tok utakmice"


Radio Boom93 :: Srbija :: Tajne službe čine premalo\nNaslovna | Info | Srbija | Tajne službe čine premalo\n21. 01. 2011. Izvor:Blic\nTajne službe čine premalo\nStav glavnog haškog tužioca Serža Bramerca je da tajne službe u Srbiji nisu uradile dovoljno na hapšenju begunaca, izjavio je potpredsednik Vlade Božidar Đelić.\nBez konstatacije o punoj saradnji sa Hagom neće biti početka pregovora o članstvu Srbije u Evropskoj uniji, podsetio je Đelić za "Blic".\nOn kaže da ima zemalja za koje u ovom momentu ni takva konstatacija ne bi bila dovoljna, jer ne bi počele pregovore a da Mladić nije u Hagu.\nGlavni haški tužilac Serž Bramerc rekao je parlamentarcima da srpske tajne službe ne rade dovoljno brzo i sa dovoljno resursa. Ta konstatacija je najveća kočnica za dobijanje statusa kandidata, a pogotovo za početak pregovora, kaže potpredsednik Vlade za evropske integracije Božidar Đelić.\nBožidar Đelić prethodnih je boravio u Strazburu, gde je Evropski parlament ogromnom većinom ratifikovao SSP i usvojio Rezoluciju o evropskoj integraciji Srbije.\nĐelić kaže da je na zasedanju vladala veoma pozitivna atmosfera prema Srbiji, uvažavanje njenih stavova, ali i insistiranje da više uradi povodom glavnih zamerki.\nOn navodi je najveća zamerka - pitanje saradnje sa Haškim tribunalom.\n"Oko toga postoji konsenzus među svima u EU. Zanimljivo je da su sve političke grupe u parlamentu podnele amandman kojim se još jasnije stavlja do znanja da je haški uslov ključan za dobijanje statusa kandidata. Prošle nedelje je glavni haški tužilac Serž Bramerc rekao parlamentarcima da Srbija ne izdvaja dovoljno resursa i da oni ne postupaju dovoljno brzo kada dobiju informacije i sugestije", kaže Đelić.\nOn je rekao i da Bramerc smatra da su tajne službe najodgovornije za neispunjenje haškog uslova.\n"Mi smo predočili da Srbija zaista radi sve što može, ali tužilac - koji će pisati izveštaj - ima drugačije mišljenje i mi moramo da taj jaz u ocenama smanjimo. Prva mogućnost za to biće tokom posete Bramerca Srbiji u februaru. Bitno je da njegove zamerke budu zasnovane na činjenicama, a ne na utiscima i da ne budu načelne", rekao je Đelić.\nOn je podsetio na stav Holandije, čiji je parlament poručio da će čekati izveštaj Serža Bramerca pre nego što ratifikuje SSP sa Srbijom.\n"Šef diplomatije Holandije je ponovio da je za njih najbolji dokaz pune saradnje hapšenje i izručenje Mladića i Hadžića, što znači da, iako najbolji, nije i jedini. Blizu smo situaciji kad je Hrvatska dobila datum početka pregovora, ali je on bio odložen dok nije pronađen Gotovina. Naš cilj je da do decembra sve zemlje ratifikuju SSP i prihvate da počnu pregovori za ulazak u EU", zaključio je Božidar Đelić.


BRNABIĆ: Do 12 godina zatvora za one koji kršenjem samoizolacije dovedu do smrti druge osobe - Portal035\nKRIVIČNA PRIJAVA PROTIV ŽENE IZ OKOLINE JAGODINE\nU DESPOTOVCU ZABRANA 'RADA ZA PIJACU, KAFIĆE I RESTORANE\nBRNABIĆ: Do 12 godina zatvora za one koji kršenjem samoizolacije dovedu do smrti druge osobe\nNacionalne vesti, Vesti\nPremijerka Ana Brnabić je sinoć izjavila da su povratnici iz inostranstva koji ne poštuju odluke o izolaciji i dalje najveća opasnost za zdravlje ljudi:\n“Jedna stvar koja nastavlja da nas muči, a to su povratnici iz inostranstva, i pored svih apela da ostaju sada u tim zemljama gde žive i borave. Danas zato imamo gužvu na graničnim prelazima”, navodi premijerka. “Važno mi je da kažem, iako ću biti kritikovana – poslednjih 48 sati se u Srbiju vraćaju naši građani iz inostranstva kojima je potvrđeno da su zaraženi koronavirusom i koji lekovima snižavaju temperaturu” i dodala da će se zato mere pooštirti.\nPremijerka navodi da su obezbeđeni objekti za one koji su prekršili samoizolaciju i najavljuje rigorozne kazne.\n“Po članu 259 Krivičnog zakonika osobi koja prekrši samoizolaciju i ugrozi nečije zdravlje može se odrediti kazna od 1 do 8 godina, a ako posledica toga bude smrt, kazna će biti od 2 do 12 godina”, kaže premijerka.\nZa one koji prekrše mere samoizolacije, obezbeđeni su posebni posebni objekti u Vršcu, Požarevcu i Pirotu koji će služiti za smeštaj ovih lica do daljeg. “Ukoliko u kontrolama vidimo da su prekršili samoizolaciju, oni će biti upućeni u karantin koje će obezbeđivati pripadnici zatvorske straže i policije.”


Priznavanje tradicionalne medicine\nBeograd -- Ministarstvo zdravlja Srbije će uskoro će priznati tradicionalnu medicinu kao legalan način lečenja, kaže ministar zdravlja.\nMinistarstvo će izdavati licence za bavljenje tim metodama, izjavio je Tomica Milosavljević. "Tradicionalna medicina se prepoznaje kao legalna kategorija i zato pripremamo operativnu proceduru u okviru koje će svako ko bude želeo da se bavi tom vrstom lečenja morati da ima preciznu aplikaciju za bavljenje određenim postupkom", rekao >> Pročitaj celu vest na sajtu B92 << je Milosavljević.\nOn je naglasio da će svi koji se bave alternativnom medicinom morati da imaju završen Medicinski fakultet, na čemu su insistirali stručni krugovi.\n"U okviru procesa priznavanja tradicionalne medicine kod nas razmišljamo o bilateralnoj direktnoj saradnji sa Ministarstvom zdravlja Indije zbog ajurveda postupaka i iskustava komplementarne medicine, potom sa kineskim, japanskim i zapadnoevropskim ministarstvima zdravlja", kazao je Milosavljević.\nOn je naveo da će stručni odbor procenjivati opravdanost bavljenja tradicionalnim metodama lečenja, a potom će Ministarstvo zdravlja davati licencu za rad.\nMinistar zdravlja je kazao i da u tom postupku očekuje pomoć Lekarske komore, koja je nadležna da učestvuje u stručnom nadzoru.\nMilosavljević je ukazao da Evropa beleži različita iskustva jer u pojedinim zemljama terapeuti mogu da budu ljudi iz nemedicinske struke i dodao da bi takvim stavom, međutim, u sadašnjem trenutku razvoja zdravstvenog sistema Srbije bila napravljena "veća šteta nego korist".\nOn je naglasio da veruje u kombinovanje postupaka, odnosno u komplementarnu medicinu, jer mora postojati integrativni pristup bolesti i zdravlju.\nPrema njegovim rečima, u poslednjih 50 godina u razvijenim sistemima poznata je manipulacija bolesnim čovekom i zloupotreba raznih postupaka, jer je "bolestan čovek veoma ranjiv i kada je neizlečivo bolestan spreman je da proba sve".\nMilosavljević je podsetio da se ta pojava prepoznavala kroz vekove, na šta ukazuje i Dušanov zakonik koji je strogo kažnjavao primenu metoda koji ljude odvlače od pravih postupaka.\nU Srbiji postoji oko 63 alternativne metode koje, između ostalih, obuhvataju narodnu i istočnjačku medicinu, homeopatiju, aromaterapiju"\nZagovornici te vrste lečenja smatraju da je alternativna medicina neškodljiva, jeftinija i delotvornija od zvanične, ističući da je njena prednost i u tome što ne leči bolest već pacijenta.\nNeophodnost zapadne medicine niko ne poriče, ali sve je više onih koji prednost daju alternativnim metodama, jer im osim vekovima dokazivane efikasnosti, u prilog idu i troškovi, imajući u vidu da je lečenje biljem ili homeopatijom neuporedivo jeftinije nego standardni klinički tretman.\nNa to ukazuju i istraživanja sprovedena u Engleskoj i Americi koja su pokazala znatne uštede u potrošnji lekova, broju laboratorijskih analiza, specijalističkih pregleda i poseta lekarima opšte prakse, pri čemu su neželjene posledice bile gotovo ravne nuli.\nMeđutim, lečenje postupcima tradicionalne medicine ima vatrene protivnike među kojima se posebno ističu farmaceutske kompanije, jer bi one bile najveći gubitnici.\nS druge strane, korist bi imao državni budžet koji bi se obogatio, jer bi u njemu ostao novac koji odlazi na osiguranje, bolničke troškove i skupu dijagnostiku.


Gadafijevi generali prebjegli u Niger – Informer\nGadafijevi generali prebjegli u Niger\nTri libijska generala bliska bivšem libijskom vođi Muameru Gadafiju stigla su u Agadez na sjeveru Nigera i nalaze se pod vojnom stražom, rekao je u subotu jedan bezbjednosni izvor iz Nigera.\nMeđu generalima je i bivši komandant libijskih vazdušnih snaga. Oni se nalaze u hotelu Etual di Tenere u Agadezu i čuvaju ih oružani čuvari, rekao je taj izvor. To je jedan od najvećih hotela u Agadezu gdje je Gadafi boravio 2007. godine.\n“Oni su tu na nigerskoj teritoriji i prihvaćeni su jer bježe od rata. Oni su pod kontrolom visokih vojnih vlasti iz oblasti Agadeza“, rekao je agenciji Frans pres Maru Amadu, ministar pravde i portparol vlade Nigera.\nAmadu je rekao da se radi o generalima Al Rifi Ali Al Šarifu, komandantu libijskih vazdušnih snaga prije pada Gadafijevog režima, Ali Kanu, Gadafijevom tjelohranitelju i komandantu libijskih snaga u Obariju na jugu zemlje, te Mahamedu Abidalkaremu, komandantu vojne oblasti Murzuk, na jugu Libije.\nBoris Tadić: Srbija ne želi sukobe i rat\nReis-l-ulema uputio telegram suosjećanja Patricku Moonu